Acapulco is 'n vakansie- en hawestad aan die Stille Oseaan in die deelstaat Guerrero, Meksiko. Die stad is ongeveer 300 km (190 myl) suidwes van Meksikostad langs 'n diep, halfronde baai geleë. Skepe tussen Panama en San Francisco stop gereeld hier oor. Acapulco is 'n Nahuatl woord wat digte riete beteken. Die stad dien sedert die 16de eeu as 'n hawestad. Dit was in die 1950's baie gewild onder die filmsterre van Hollywood en net so gewild soos die Franse Riviera. Hawe Strand Agterdorp Wikimedia Commons het meer media in die kategorie Acapulco. Hierdie artikel is ’n saadjie. Voel vry om Wikipedia te help deur dit uit te brei.


'n Pikometer (simbool: pm) is 'n lengtemaat wat van die SI-basiseenheid vir lengte, die meter, afgelei is en is 'n triljoenste van 'n meter (0,000000000001 m). Dit word uitgedruk as 1x10-12 m. Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van Oesbekistan is op 18 November 1991 amptelik in gebruik geneem. Die vlag vertoon drie horisontale bane van bo na onder in blou, wit en groen met rooi fraiings tussenin en ’n sekelmaan en twaalf sterre in die skildhoek. Die kleure en simbole van die vlag dra kulturele, politieke en regionale betekenisse. Die wit stel vrede en reinheid voor, die blou stel water en die lug voor. Blou verwys ook na Timoer wat in die 14de eeu oor die hedendaagse Oesbekistan regeer het. Groen stel die natuur en vrugbaarheid voor maar dit kan ook ’n voorstelling van Islam wees. terwyl die rooi fraiings die lewenskrag binne die Oesbeke voorstel. Die sekelmaan in die skildhoek roep die wedergeboorte van Oesbekistan as ’n onafhanklike land in herinnering. Dit stel voorts ook die Islamitiese geloof voor wat deur 88% van Oesbeke beoefen word. Regs van die sekelmaan is twaalf sterre wat die maande van die Islamitiese kalender voorstel asook die diereriem. Na die stigting van die Oesbekistanse SSR in 1925 is tot 1952 verskeie rooi vlae met goue inskripsie van die naam van die politieke entiteit gebruik.


Die Suid-Afrikaanse Klas 37-000 van 2006 is 'n Suid-Afrikaanse diesel-elektriese lokomotief uit die Spoornet-era. Transwerk het in 2005 met 'n projek begin om eenhonderd bestaande lokomotiewe tot nuwe Klas 39-000 Electro-Motive Diesel tipe GT26CU-3 lokomotiewe vir Spoornet om te bou. Slegs vyf is uiteindelik omgebou en in diens gestel tussen April 2006 en 2009. In 2005 het Transwerk, later herdoop na Transnet Rail Engineering (TRE), en in 2013, Transnet Engineering, begin met 'n projek om die bestaande lokomotiewe in Klas 39-000 vir Spoornet te herbou. Die Electro-Motive Diesel tipe EMD GT26CU-3 diesel-elektriese lokomotiewe sou herbou word van Klas 34-600 en 34-800 tipe GT26MC en Klas 37-000 tipe GT26M2C lokomotiewe. Die oorspronklike lokomotiewe is almal ontwerp deur General Motors Electro-Motive Division (GM-EMD) en is gebou deur General Motors Suid-Afrika (GMSA) in Port Elizabeth tussen 1974 en 1981. Geskikte rame van ou skrootlokomotiewe is gebruik. Die herbouwerk is by die Transwerk werkswinkels in Bloemfontein onderneem.


Hierdie artikel handel oor die ou hoofstad van die Mongoolse Ryk. Vir die bergreeks in Sentraal-Asië, sien Karakoram. Karakoroem (Mongools: Хархорум, Charchoroem) was die hoofstad van die Mongoolse Ryk in die 13de eeu en van die noordelike Yuan-dinastie in die 14de tot 15de eeu. Die stad se ruïnes lê in die noordweste van die provinsie Övörkhangai in Mongolië, naby die moderne stad Charchorin. Dit is deel van die wêrelderfenisgebied Orchonvallei-kultuurlandskap. In 1218–'19 het Djengis Khan ’n leër op die been gebring vir een van sy militêre veldtogte op ’n plek met die naam Karakoroem, maar die stad is waarskynlik eers in 1220 gestig. Tot in 1235 was dit blykbaar nie veel meer as ’n dorpie nie; eers daarna het Djengis se opvolger, Ögedei, mure om die dorp laat oprig en ’n paleis daar gebou. Onder Ögedei en sy opvolgers het Karakoroem ’n groot sentrum vir wêreldpolitiek geword. Möngke Khan het die paleis laat vergroot en ’n groot tempel laat bou. Die bekende Silwerboom van Karakoroem is ook in die middestad gebou.


Die Drie Koninkryke (220–280 n.C.) was ’n driedelige opset van die state Wei (魏), Shu (蜀) en Wu (吳) nadat die Han-dinastie sy mag in China verloor het. Dit was die begin van die Tydperk van Onenigheid. Om ’n verdere onderskeid te tref tussen dié drie state en ander historiese state met dieselfde naam, het historici ’n ekstra karakter bygevoeg: Wei is ook bekend as Cao Wei (曹魏), Shu as Shu Han (蜀漢) en Wu as Oostelike Wu (東吳). Die term "Drie Koninkryke" is misleidend, want die state is nie deur konings regeer nie, maar deur keisers wat aanspraak gemaak het op die nalatenskap van die Han-dinastie. Die term "Drie Koninkryke" word egter algemeen gebruik. In ’n streng akademiese sin verwys die term na die tydperk tussen die stigting van die staat Wei in 220 n.C. en die verowering van die staat Wu deur die Jin-dinastie in 280. Die eerste, nie-amptelike deel van die tydperk, van 184 tot 220, word gekenmerk deur wanordelike gevegte tussen krygshere in verskeie dele van China.


Die Hertz Corporation, 'n filiaal van Hertz Global Holdings Inc is 'n Amerikaanse motorhuurmaatskappy met internasionale sake in 145 lande wêreldwyd. Die maatskappy is gebaseer in Estero, Florida. Hertz is die grootste Amerikaanse motorhuurmaatskappy volgens verkope. Op 7 Mei 2013 is aangekondig dat Hertz sy hoofkwartier sou verskuif na Estero, net buite Fort Myers in die suidweste van Florida. In 1954 het die nuwe korporasie die New Yorkse vragmotorverhuringsmaatskappy, Metropolitan Distributors, gekoop. In 1967 word die Hertz Corporation 'n volfiliaal van RCA, maar is as 'n aparte entiteit bedryf. In 1985 sluit Hertz aan by UAL Corporation. Op 30 Desember 1987 word Hertz verkoop aan "Park Ridge Corporation", wat destyds aan die Ford Motor Company en lede van Hertz se seniorbestuur behoort het. In 1988 het Volvo North America Corporation in Park Ridge Corporation belê. Op 8 September 2005 het Ford 'n kennisgewing uitgereik dat Hertz verkoop sou word aan drie privaatekwiteitsmaatskappye. Clayton, Dubilier & Rice, Die Carlyle Group en Merrill Lynch Global Private Equity het Hertz vir VS$ 15 miljard in kontant en skuldverkryging op 22 Desember 2005 verkry.


Sarel Francois Oosthuizen (22 Maart 1862 – 14 Augustus 1900) was 'n Boeregeneraal. Oosthuizen is gebore op die plaas Sterkfontein, noord van Krugersdorp. Sy ouers was Daniel Jacobus Oosthuizen en Anna Susanna Oosthuizen. Hy het opgegroei op die plaas, tewens die plaas was sy skool, en reeds op jong ouderdom begin boer. Hy het rooi hare gehad met 'n welige baard en word bekend as die Rooibul van Krugersdorp. Hy neem deel aan die Eerste Vryheidsoorlog waar hy deel was van die groep wat Pretoria beleër het. Hy neem ook deel aan verskeie veldtogte teen inheemse groepe en was ook betrokke aan Boerekant tydens die Jameson-inval. Gedurende 1899 word hy verkies as veldkornet vir Krugersdorp en in Oktober van daardie jaar vertrek hy na Natal in die kapasiteit. Hy word lig gewond tydens die Slag van Talana. Hy was ook deel van die span wat die trein by Chievely ontspoor het en het Winston Churchill gevange geneem na die geveg wat gevolg het. Tydens die Slag van Colenso speel hy en sy span 'n vername rol in die verowering van 10 kanonne. Sy reputasie word verder versterk met sy handelinge tydens die Slag van Spioenkop.


Soka Gakkai Internasionaal Suid-Afrika (SGI Suid-Afrika) is die plaaslike tak van ’n Nichiren-Boeddhistiese leke-organisasie wat in 1975 deur Daisaku Ikeda, die Japannese beweging Soka Gakkai se derde president, in Guam gestig is. Die SGI is die oorkoepelende organisasie vir Soka Gakkai wêreldwyd. Volgens hul webtuiste het hulle volgelinge in 192 lande en gebiede. Hulle beskou hulself as ’n steunnetwerk vir die beoefenaars van Nichiren-Boeddhisme en ’n wêreldwye Boeddhistebeweging vir "vrede, opvoeding en kulture uitruiling". Dit is ’n nieregeringsorganisasie met amptelike bande met die Verenigde Nasies. SGI Suid-Afrika is van die vroeë 1980's af in Suid-Afrika bedrywig en het tans 400 lede, veral in Johannesburg, maar ook Kaapstad, Durban en elders in die land. Hul hoofkwartier is in Parkwoord, Johannesburg. Okuayama Michiaki (2010). "Soka Gakkai As A Challenge to Japanese Society and Politics" (PDF). Politics and Religion. Geargiveer vanaf die oorspronklike (PDF) op 26 Februarie 2015. Besoek op 18 Februarie 2015. "Soka Gakkai International" (in Engels). Berkley Center for Religion, Peace & World Affairs.


Die R4 (amptelik Vektor R4) is 'n 5,56×45mm NAVO aanvalsgeweer wat in 1980 in diens van die Suid-Afrikaanse Weermag (SAW) gestel is. Dit vervang die vorige 7,62×51mm FN FAL geweer, wat in Suid-Afrika vervaardig was onder 'n lisensie-ooreenkoms met Fabrique Nationale as die R1. Die R4 word vervaardig deur Denel Land Systems (DLS), voorheen "Lyttelton Ingenieurswerke". Die wapen is 'n gelisensieerde variant van die Israeliese Galil-aanvalsgeweer met verskeie veranderinge; bv. die kolf en magasyn word nou albei van 'n hoësterkte polimeer gemaak. Die kolf is ook verleng om die wapen vir die gemiddelde Suid-Afrikaanse soldaat aan te pas. Ander gedetailleerde verskille sluit in die gebrek aan 'n drahandvatsel van die R4 en 'n aantal verbeterings aan die interne bedryfsmeganisme.  Suid-Afrika: Ná ondervinding tydens die Suid-Afrikaanse Grensoorlog, en saam met sy voorgangers, die R1/R2 (weergawes van FN FAL-gelisensieerde produkte) en die Portugeesvervaardigde G3 of R3, die AK-47 en ander AKM-59s (gebuit van die vyand) is goedkeuring deur die SANW verleen vir verdere vervaardiging van die wapen in Suid-Afrika.


Nichiren (日蓮; 6 April 1222 – 21 November 1282) was ’n Boeddhistemonnik wat tydens die Kamakura-tydperk (1185–1333) in Japan gelewe het. Hy het toewyding gepredik aan die Lotus-soetra, wat na bewering Gautama Boeddha se leringe aan die einde van sy lewe bevat, as die enigste manier om verligting te behaal. Nichiren het geglo dié soetra bevat die kern van alle leringe van Gautama Boeddha wat met die wette van oorsaaklikheid (karma) verband hou en lei alle mense sonder onderskeid na verligting. Dié toewyding aan die soetra behels die dreunsing van Namu Myōhō Renge Kyō ("eerbetoon aan die Lotus-soetra"), ’n frase waarna as die daimoku verwys word, as die essensiële beoefening van die leringe. Nichiren-Boeddhisme sluit verskillende skole in, soos Honmon Butsuryū Shū, Nichiren Shōshū, Nichiren Shū, asook lekebewegings soos Risshō Kōsei Kai en Soka Gakkai. Elk van hulle beweer hulle is die enigste ware volgelinge van hul stigter en het hul eie vertolkings van Nichiren se leringe. Ten spyte van die verskille, deel al die Nichiren-sektes die dreunsing van die daimoku as ’n kernpraktyk.


Die grondgebied van Switserland is sedert 1979 in 26 Kantons (enkelvoudig: kanton) (Frans:cantons, Italiaans:cantoni, Romansch:chantuns) verdeel. Hulle is deelstate van die Switserse Konfederasie. Elkeen van die kantonne beskik oor sy eie grondwet, wetgewende mag, regering en howe. Die meeste kantonale parlemente is eenkamerstelsels met tussen 58 en 200 setels. 'n Klein aantal van parlemente word deur sogenaamde Landsgemeinden gevorm, dit wil sê 'n vergadering van alle burgers wat oor wetsake besluit neem. Vroue het in enkele kantonne eers in 1971 stemreg by die vergaderings gekry. Alle aangeleenthede wat volgens die Switserse grondwet nie uitdruklik onder die gesag van die konfederasie val nie, word deur die kantonne gereël. Ook die graad van selfregering wat die munisipaliteite geniet, word deur die kantonne bepaal en verskil dus grootliks. Daar is ook groot verskille wat die oppervlakke en bevolkingsyfers van die kantonne betref: Oppervlakke variëer tussen 37 en 7 105 vierkante kilometer, terwyl die bevolkings tussen 14 900 en 1 244 400 beloop. Direkte demokrasie in die vorm van algemene vergaderings word ten opsigte van kantonale sake tans nog slegs in die kantonne Appenzell-Innerrhoden en Glarus toegepas.


Die Toyota A-reeks enjins is 'n familie van inlynviersilinderbinnebrandenjins met verplasing van 1,3 tot 1,8 L vervaardig deur Toyota Motorkorporasie. Die reeks het staalenjinblokke en aluminiumsilinderkoppe. Die ontwikkeling van die reeks het in die laat 1970's begin, toe Toyota vir die Toyota Tercel 'n heelnuwe enjin ontwikkel het as 'n opvolger vir die K-enjin. Die doel was om goeie brandstofdoeltreffendheid en prestasie sowel as lae emissies te bereik in 'n moderne ontwerp. Die A-reeks sluit in die eerste massa-produksie DOHC, vier-kleppe-per-silinder enjin, die 4A-GE, en 'n latere weergawe van dieselfde motor was een van die eerste produksie vyf-kleppe-per-silinder enjins. Toyota en hul gesamentlike ondernemingsvennoot Tianjin FAW Xiali vervaardig steeds die 1,3 L 8A en het onlangs weer produksie hervat van die 5A-enjin. 2de geslag 2A-enjin 1ste geslag 4A-FE-enjin 2de geslag 4A-FE-enjin 4A-GE met T-VIS 'n Vroeë 4A-GE-enjin met die vonkpropdrade verwyder. Die nokasdeksels bevat swart-en-blou letters en die 'T-VIS' akroniem op die inlaatspruitstuk.


Die Hyundai Atos is 'n stadsmotortjie wat sedert 1997 deur die Suid-Koreaanse motorvervaardiger Hyundai gebou word. Dit was ook onder die modelname Atoz, Amica en SANTRO Xing bemark. Dit is opgekikker in 1999, toe dit bemark is as die Atos Prime, en weer in 2003. Dit is slegs beskikbaar met 'n vyfdeur luikrugbakstyl. Dit is in 2007 in die meeste markte deur die Hyundai i10 vervang, maar produksie duur voort in Indië, waar dit nog steeds soos oorspronklik bemark word. Wikimedia Commons het meer media in die kategorie Hyundai Atos. "FIRST DRIVE: Hyundai Atos" (in Engels). Wheels24. 8 Februarie 2005. Geargiveer vanaf die oorspronklike op 9 Oktober 2019. Besoek op 3 Augustus 2013. "Hyundai Amica 1.0 Si 5d Auto – Facts and Figures". parkers.co.uk (in Engels). Geargiveer vanaf die oorspronklike op 4 Maart 2016. Besoek op 28 Julie 2012. http://www.automobile-catalog.com/car/1998/1166270/hyundai_atos_1_0i_gl.html


Kingsholm-stadion is ’n rugbystadion in Gloucester, Engeland, met sitplek vir 16 500 mense. Die stadion is die tuisveld van Gloucester Rugby en het die bynaam ‘Castle Grim’ na aanleiding van die landgoed waarop die stadion gebou is. Die nuwe hoofpawiljoen wat in 2007 geopen is, het sitplek vir 7 500 aan die suidekant van die speelveld. Kingsholm is as Engeland se tuisveld gebruik voordat die span na Twickenham geskuif het. ’n Poelwedstryd tussen die VSA en Nieu-Seeland is tydens die Rugbywêreldbeker 1991 hier gespeel. Soortgelyk aan die velde van talle professionele Engelse Rugbyklubs het Kingsholm staanpawiljoene. Die noordelike pawiljoen is so ’n area en staan as ‘die Skuur’ bekend. Dit strek vir die lengte van die speelveld en kan ongeveer 4 000 mense vat. Die Skuur is in rugbykringe bekend vir sy nabyheid aan die veld en die lae dak oor die pawiljoen. Die westelike pawiljoen kan ongeveer 2 000 mense vat. Die oostelike paviljoen het slegs sitplekke en lê aan Kingsholmweg. Ongeveer 3 000 mense kan daar sit. "Rugby World Cup: Gloucester's Kingsholm passes Japan vs Georgia test".


Jos Wienen (gebore 3 Oktober 1960 in Ridderkerk) is 'n Nederlandse politikus, wat aan die Christen-Demokratiese Appèl (CDA) behoort. Hy is die burgemeester van die Haarlem-munisipaliteit. Wienen het geskiedenis en teologie in Utrecht gestudeer. Hy het in 1986 'n wethouer in die Ridderkerk-munisipaliteit geword. Van sy verantwoordelikhede was behuising, verkeer, vervoer en ekonomiese beleid. Wienen was ook gedeeltelik vise-president van die stadsgebied Rotterdam. In 2001 het hy die burgemeester van die ou Katwijk-munisipaliteit geword. Later in 2006 smelt die dorpe Katwijk, Rijnsburg en Valkenburg saam en word die nuwe munisipaliteit van Katwijk. Wienen was ook 'n lid van die bestuurskomitee van die Holland Rijnland streek gewees in wie se gebied Katwijk val. Sedert 21 September 2016 is hy die burgemeester van Haarlem. "argiefkopie". Geargiveer vanaf die oorspronklike op 4 Januarie 2015. Besoek op 6 Januarie 2015.


'n Sentimeter is 'n maateenheid en is 'n honderdste van 'n meter. Dit word afgekort as cm en uitgedruk as 10-2 m. Hierdie artikel is ’n saadjie. Voel vry om Wikipedia te help deur dit uit te brei.


Penelope Fitzgerald was 'n Engelse skrywer van romans, biografieë en essays. Sy het die Booker-prys in 1979 gewen vir haar roman Offshore. Haar laaste werk, die hitoriese roman The Blue Flower (1995) geniet ook wye aansien. Fitzgerald se literêre loopbaan het baie laat begin, in 1975 op die ouderdom van 58 jaar, toe sy 'n biografie van die Pre-Rafaelitiese kunstenaar Edmund Burne-Jones gepubliseer het. Hermionee Lee het die eerste vollengte-biografie van Fitzgerald gepubliseer in 2013, getiteld Penelope Fitzgerald: A Life. Hierdie artikel is ’n saadjie. Voel vry om Wikipedia te help deur dit uit te brei.


Salami is gekuurde, gegisde en luggedroogde worsvleis, afkomstig van een of 'n verskeidenheid van vleissoorte. Salami is al eeue lank gewild onder Suid-Europese boere, omrede dit gestoor kan word by kamertemperatuur vir tydperke van tot 30-40 dae, selfs nadat daarvan afgesny is. Dit was aanvullend tot 'n moontlik karige voorsiening van vars vleis. In Europa word tradisioneel vele variëteite van salami gemaak. 'n Tradisionele salami, met sy tipiese marmervoorkoms, word gemaak van een of meer van die volgende vleissoorte: Vark, of, in Kosher- en Halaalsalami, beesvleis (veral kalfsvleis), wildsvleis, pluimvee (meestal kalkoen, as gevolg van dieetbeperkings, sowel as ganssalami wat tradisioneel is in sommige gebiede van Noord-Italië), donkie en perd. Bykomende bestanddele kan insluit: knoffel gemaalde vet sout speserye, gewoonlik witpeper verskeie kruie asyn wyn Hierdie artikel is ’n saadjie. Voel vry om Wikipedia te help deur dit uit te brei.


Mabalstad is 'n dorp in die Noordwesprovinsie van Suid-Afrika. Die dorp val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer. Lys van dorpe in Suid-Afrika Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Ovis is 'n genus van die subfamilie van bokke (Caprinae) wat tot die familie Horingdraers (Bovidae) behoort. Die gedomestikeerde en wilde skape behoort tot dié genus. Genus Ovis (Skape) Subgenus Ovis Argali of wilde skape (Ovis ammon) Skaap (Ovis aries) Moeflon (Ovis gmelini) (dikwels saam met die skaap ingedeel) Oerial of steppeskaap (Ovis orientalis) Subgenus Pachyceros Dikhoringskaap (Ovis canadensis) Dall se skaap (Ovis dalli) Sneeuskaap (Ovis nivicola) Wikispecies het meer inligting verwant aan Ovis Wikimedia Commons het meer media in die kategorie Ovis. Hierdie artikel is ’n saadjie. Voel vry om Wikipedia te help deur dit uit te brei.


Koffiekraal is 'n nedersetting in die Noordwesprovinsie van Suid-Afrika. Dit val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer. Lys van dorpe in Suid-Afrika "Hoofplek Koffiekraal". Sensus 2011. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Ramokokastad is 'n dorp op die grens van die Noordwesprovinsie van Suid-Afrika. Dit lê naby aan Rustenburg, ongeveer 70 km van Mogwase en 30 km van Northam. Dit val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer. Lys van dorpe in Suid-Afrika "Hoofplek Ramokokastad". Sensus 2011. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Hendriksdal is 'n klein nedersetting en spoorwegstasie in die berge tussen Nelspruit en Sabie in Thaba Chweu Plaaslike Munisipaliteit van Mpumalanga provinsie, Suid-Afrika. Hendriksdal word omring deur bosbouplantasies. Lys van dorpe in Suid-Afrika Subplek Hendriksdal 2001-sensus Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Groenwater of Metsimatala is 'n nedersetting in die Tsantsabane Plaaslike Munisipaliteit in die Noord-Kaap. Lys van dorpe in Suid-Afrika "Hoofplek Groenwater". Sensus 2011.


Die Lancia Lybra (Tipe 839) is 'n motorvoertuig wat deur Lancia vervaardig is vanaf 1998 tot 2005. Die motor is gebaseer op 'n veranderde vloerpan van die Alfa Romeo 156 en het die Dedra vervang. Ongeveer 165 000 eenhede is vervaardig. Hierdie artikel is ’n saadjie. Voel vry om Wikipedia te help deur dit uit te brei.


Gruppo Bertone, ook bekend as Bertone, was 'n Italiaanse motorvervaardiger wat gespesialiseer het in die ontwerp en kontrak-vervaardiging van voertuie. Bertone het motors ontwerp vir onder andere Abarth, Alfa Romeo, Aston Martin, Citroën, Ferrari, Fiat, Iso, Lancia, Lamborghini, Mercedes Benz, Opel en Volvo. Die maatskappy was gebaseer in Grugliasco in noordelike Italië. "Gruppo Bertone" is gestig as Carrozzeria Bertone in 1912 deur Giovanni Bertone. Die ontwerper Nuccio Bertone het beheer van die maatskappy oorgeneem na die Tweede Wêreldoorlog en die maatskappy was verdeel in twee eenhede: Carrozzeria vir vervaardiging en Stile Bertone for motor-bakwerk ontwerp. Tot en met die bankrotskap in 2014 was die maatskappy beheer deur Lilli Bertone, die weduwee van Nuccio Bertone. Abarth 1500 Biposto Alfa Romeo 2000 Sportiva Alfa Romeo BAT 5 Alfa Romeo BAT 7 Alfa Romeo BAT 9 Alfa Romeo BAT 11 Alfa Romeo Bella Alfa Romeo Montreal Alfa Romeo Navajo Alfa Romeo Pandion Alfa Romeo Sportut Aston Martin DB4 GT Jet Aston Martin Rapide Jet 2+2 Aston Martin Vanquish Jet 2 Autobianchi A112 Runabout Bertone Birusa Bertone Blitz Bertone Cadillac Villa Bertone Fiat Barchetta Bertone Kayak Bertone Mantide Bertone Nuccio Bertone Porsche Karisma Bertone Pickster Bertone Slim Bertone Suagnà Carrozzeria Bertone - amptelike korporatiewe webwerf Bertone Design - amptelike korporatiewe webwerf Plakkate vir die 100 jaar herdenking van Bertone Hierdie artikel is ’n saadjie.


Die Lancia 20 HP (Tipe 55), later hernoem na Lancia Gamma, is 'n motorvoertuig wat deur Lancia vervaardig is in 1910. Hierdie artikel is ’n saadjie. Voel vry om Wikipedia te help deur dit uit te brei.


Die Proton Saga is 'n reeks motorvoertuie wat vanaf 1985 deur Proton vervaardig word. Die Saga is Proton se vlagskip in terme van verkoopsvolume en langdurendste Proton model tot op datum. Hierdie artikel is ’n saadjie. Voel vry om Wikipedia te help deur dit uit te brei.


Die molslang (Pseudaspis cana) is 'n slang wat regdeur Suid-Afrika voorkom. Die slang word tot 150 cm lank. Die reptiel leef in alle habitats, asook landerye. Dit is 'n groot, diklywige slang met 'n kort, beitelvormige snoet. Die slang is gewoonlik ligbruin tot baksteenrooi terwyl die Kaapse ras pikswart is. Die onvolwasse slange het mooi taankleurige en swart patrone. Die slang is bedags aktief en vreet grawende diere soos duinemolle. Die slang is nie giftig nie maar die byt kan ernstig wees. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Alfabetiese lys van slange Wikimedia Commons het meer media in die kategorie Molslang. Wikispecies het meer inligting verwant aan Molslang Hierdie artikel is ’n saadjie. Voel vry om Wikipedia te help deur dit uit te brei.


Die vaalveldmuis (Mastomys coucha) is 'n muis wat in die hele Suid-Afrika behalwe die westelike gedeelte voorkom. Dit lewe in die meeste habitats, word 3 tot 4 cm hoog en 20 cm lank. Dit weeg ongeveer 50 cm. Dit het 'n grysbruin pels. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Vaalveldmuis. Wikispecies het meer inligting verwant aan Vaalveldmuis Hierdie artikel is ’n saadjie. Voel vry om Wikipedia te help deur dit uit te brei.


Bayswater is 'n merendeels Blanke (69%) voorstad van die stad Bloemfontein in Suid-Afrika. Subplek Bayswater tydens die 2011-sensus


Nij Beets (Wes-Fries: Nij Beets) is 'n dorp in die Nederlandse provinsie Friesland. Die dorp lê 12 km suidwes van Drachten en ressorteer onder die munisipaliteit Opsterland (Wes-Fries: Opsterlân). Museum 'It Damshûs Dirkje Postma (1951), longarts en hoogleraar in patofisiologie aan die Universiteit van Groningen Wikimedia Commons het meer media in die kategorie Nij Beets. Hierdie artikel is ’n saadjie. Voel vry om Wikipedia te help deur dit uit te brei.


'n Kgosi (Tswana-uitspraak: [qʰʊ.si]) is die titel vir 'n oorerflike leier van 'n Batswanastam. Die woord "kgosi" is 'n Setswanaterm vir "koning" of "hoof". Verskeie affikse kan bygevoeg word om die woord se betekenis te verander: voeg die voorvoegsel di by, dit skep die meervoudsvorm dikgosi; die vroulike agtervoegsel -gadi vorm die woord kgosigadi; en die byvoeglike agtervoegsel -kgolo, wat "groot" beteken, skep kgosikgolo, die woord vir "hoogste leier". Dit is 'n naam wat dikwels aan jong seuns gegee word in Botswana en omliggende gebiede waar Tswanasprekende mense woon. Die kantoor van die stamleierskap word die "bogosi" genoem, terwyl die persoon wat die amp aanvaar, die "kgosi" is. Die Bogosi-wet van 2008 definieer die magte van dikgosi. Volgens die Bogosi-wet het die kgosi van 'n stam verskeie pligte: om die stam te bestuur, kgotla-vergaderings te organiseer en die reëls en advies van die nasionale regering en die lede van die stam te volg.


James Bisset (Aberdeen, Skotland, 13 September 1836 [volgens 'n ander bron 14 Oktober 1835] – Kenilworth, Kaapstad, 8 Oktober 1919) was 'n Suid-Afrikaanse argitek en siviele ingenieur van Skotse herkoms wat veral onthou word vir sy ontwerp vir twee NG kerkgeboue, die Grootkerk op Graaff-Reinet en die moederkerk op Beaufort-Wes, die ou hoofgebou van die Gill-kollege op Somerset-Oos en die voetstuk van die Prins van Wallis-obelisk, Port Elizabeth. Bisset het sy onderrig in Aberdeen, Skotland, ontvang. Omstreeks 1852 het hy aan die Universiteit van Londen studeer as ingenieurstudent onder prof. C.B. Shelly. Later is hy in diens geneem as assistent-ingenieur by Fox, Henderson & Co. Hy kom in Desember 1858 in Kaapstad aan as lid van die ingenieurspan onder leiding van W.G. Brounger wat hierheen gekom het om die Wellingtonse stasiegebou op te rig. Teen 1861 was hy ingenieur by die Green Point Tramway Company en dit bly hy het sy loopbaan lank talle poste gelyktydig beklee. In Kaapstad is hy in 1862 getroud met Elizabeth Magdalena Christina Jarvis.


Carl Lohann (*19 Maart 1931, Swartruggens – †4 Junie 2015, Bredasdorp) was 'n professor en hoof van die Departement van Biblioteekkunde aan die Potchefstroomse Universiteit vir Christelike Hoër Onderwys, tans Noordwes-Universiteit. Hy was ook direkteur van die Instituut vir Navorsing in Kinder- en Jeugliteratuur aan die universiteit en vestig hom as ’n voorste kenner van kinderboeke. Hy het self kinderboeke geskryf en die Afrikaanse Kinderboekgids, ’n bibliografie van Afrikaanse kinderboeke, saamgestel. Carl August Lohann is op 19 Maart 1931 op Swartruggens in die Wes-Transvaal gebore as oudste seun van mnr. en mev. A.T.E. Lohann Sy skoolopleiding ontvang hy op Swartruggens en later op Potchefstroom, waar hy in 1948 aan die Hoërskool Gimnasium matrikuleer. Sy naskoolse studies was vanaf 1949 aan die Potchefstroomse Universiteit vir Christelike Hoër Onderwys. In 1951 verwerf hy die B.A.-graad, in 1952 ’n Universiteits Onderwysdiploma, in 1957 die UDB-Diploma en in 1962 die B.Bibl. Honneurs-graad. Tydens sy biblioteekkunde studies ontwikkel hy ’n liefde en belangstelling vir kinderlektuur.


Madame Sousatzka is 'n 1988 Britse film waarvan die regie deur John Schlesinger behartig is en die draaiboek deur Ruth Prawer Jhabvala geskryf is. Hierdie rolprent is 'n verwerking van die roman Madame Sousatzka (1962) deur Bernice Rubens. Die hoofkarakter se rol word deur Shirley MacLaine vertolk, en sy is daarvoor bekroon met 'n beste-aktrise-prys by die 1988 Golden Globe-toekennings. Hierdie artikel is ’n saadjie. Voel vry om Wikipedia te help deur dit uit te brei.


Carlo Gambino (24 Augustus 1902 – 15 Oktober 1976) algemeen bekend as Don Carlo Gambino was 'n berugte Amerikaanse bendeleier en baas van die Gambino-mafia-familie. Na afloop van die Apalachin Konvensie 1957 het hy onverwags beheer van die Kommissie van die Amerikaanse Mafia oorgeneem. Gambino was bekend vir die feit dat 'n lae profiel gehou het en geheimsinnig opgetree het. In 1937 is Gambino skuldig bevind aan belastingontduiking, maar sy vonnis was opgeskort. Hy het op die ouderdom van 74 in sy bed gesterf aan 'n hartaanval. Volgens 'n priester wat hom die Laaste Ritueële van die Katolieke Kerk gegee het, was hy in "'n genadetoestand" toe hy gesterf het. Hy het twee broers gehad, waarvan een Gaspare Gambino was, en nooit by die mafia betokke was nie. Hy moet nie verwar word met 'n ander Gaspare Gambino wat 'n maffialid in Palermo was nie. Die ander broer was Paolo Gambino, wat 'n groot rol in familie van sy broer gespeel het. Carlo Gambino is gebore in die stad van Palermo, Sicilië, in 1902, uit 'n gesin wat aan die Honoured Society behoort het.


Ribbes van vark, bees, lam- en wildsvleis is 'n gesogde soort vleissnit. Die term ribbetjie verwys na dié deel van tjops wat minder vleis aan het, en word gewoonlik as een plat stuk gaargemaak (nie in aparte ribbes gesny nie). Ribbes van wildsbokke, volstruis, krokodil, buffel, bison, kangaroe en ander diere word ook verbruik in verskillende dele van die wêreld. 'n Stel ribbetjies wat saam bedien word (5 of meer), staan bekend as 'n rak ribbes. Ribbetjies kan op verskillende maniere gaargemaak word, bv. gerooster of pangebraai, gesoteer, gesmoor, gebak of gebraai oor kole. Lamsribbetjie word dikwels oor kole gebraai en varkribbes is gewild in restaurante as spare ribs. In Amerikaanse kookkuns, verwys ribbes gewoonlik na gebraaide varkribbes, wat saam met verskeie braaisouse bedien word. Varkribbetjies is 'n stuk varkvleis wat gewild is in die Westerse en Asiatiese kookkuns. Die ribbekas van 'n plaasvark, met die vleis nog aan die ribbebene, word in bruikbare stukkies gesny, berei deur dit te rook, te braai of te bak – gewoonlik met 'n sous – en dan bedien.


The Golden Notebook is 'n roman van Doris Lessing wat die eerste keer in 1962 gepubliseer is. Temas wat sterk na vore tree in hierdie roman is die verval van die samelewing, protes teen oorlog en veral ook teen Stalinisme, en die sosiale en seksuele emansipering van vroumense gedurende die twintigste eeu. Die TIME-tydskryf het hierdie roman in 2005 benoem as een van die 100 beste Engelstalige romans sedert 1923. 100 Books of 2005. The Complete List Geargiveer 13 September 2008 op Wayback Machine Time Volle teks van Doris Lessing se The Golden Notebook Guarded welcome – 'n artikel deur Doris Lessing 'n Studie van Doris Lessing, The Golden Notebook deur Nan Bentzen Skille Geargiveer 17 Februarie 2012 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Bring Up the Bodies is 'n historiese fiksie roman deur Hilary Mantel wat die eerste keer in 2012 gepubliseer is. Dit is 'n opvolging van haar roman Wolf Hall, en is die tweede roman in 'n trilogie wat die opkoms, bevordering en uiteindelike nederlaag van Thomas Cromwell binne die hof van Hendrik VIII weergee. Net soos met Wolf Hall gebeur het, is Mantel ook met die Booker-prys bekroon in die jaar wat Bring Up the Bodies gepubliseer is. Hierdie artikel is ’n saadjie. Voel vry om Wikipedia te help deur dit uit te brei.


Never Let Me Go is 'n distopiese roman deur Kazuo Ishiguro wat die eerste keer in 2005 gepubliseer is. Die roman speel af in 'n alternatiewe tydvak van die werklike twintigste eeu waarin mediese tegnologie meer gevorderd is, en waarin praktyke soos kloning en orgaanoorplanting van gekloonde skenkers na normale ontvangers algemeen in die Britse samelewing plaasvind. Die karakters wat sentraal tot hierdie storie staan is almal klone wat bedoel is om hulle organe te skenk aan normale mense, tot op die punt waar hulle sterf. Hierdie artikel is ’n saadjie. Voel vry om Wikipedia te help deur dit uit te brei.


The Lay of the Land is 'n roman van die Amerikaanse skrywer Richard Ford wat die eerste keer in 2006 gepubliseer is. Dit is die derde deel van sy Frank Bascombe tetralogie: voorafgegaan deur die romans The Sportswriter (1986) en Independence Day (1995), en vervolg deur die versameling novelles Let Me Be Frank with You (2014). Hierdie artikel is ’n saadjie. Voel vry om Wikipedia te help deur dit uit te brei.


'n Petagreep (Engels: petabyte), afgekort PB, is 1000 teragrepe. Die petagreep is 'n veelvoud van die eenheid greep vir digitale inligting. Die voorvoegsel peta- verteenwoordig die vyfde mag van 1000, en beteken 1015 in die Internasionale Stelsel van Eenhede (SI). Dus is een petagreep een triljoen grepe. 1 PB = 1 000 000 000 000 000 grepe = 1015 grepe = 1 000 000 gigagrepe = 1000 teragrepe. 'n Verwante eenheid, die pebigreep (PiB), met behulp van 'n binêre voorvoegsel, is die ooreenstemmende 5de krag van 1024. Telekommunikasie (kapasiteit): Die wêreld se effektiewe kapasiteit om inligting uit te ruil deur tweerigting-telekommunikasienetwerke was 281 petagrepe se inligting in 1986, 471 petagrepe in 1993, 2200 petagrepe in 2000, en 65 000 petagrepe in 2007 (die inligting is gelykstaande daaraan dat elke persoon op aarde 6 koerante se inligting per dag uitruil). Telekommunikasie (gebruik): Die firma AT&T dra elke dag sowat 30 petagrepe se data oor deur middel van sy netwerke. Internet: Google verwerk daagliks sowat 24 petagrepe se data in 2009.


Die Gereformeerde kerk Nkana (ook Koperstreek genoem) was 'n gemeente van die GKSA in, soos die naam aandui, die Koperstreek van Noord-Rhodesië (en toe Zambië) met sy middelpunt in die stad Kitwe, hoewel die grense ook Mufulira, Chingola en Ndola ingesluit het. Die gemeente is in 1949 gestig. In 1960 was hier 134 belydende en 146 dooplidmate wat verspreid gewoon het op al die nedersettings binne die gemeentegrense. In sy hele 20-jarige bestaan het die gemeente nooit oorgegaan tot kerkbou nie, maar darem 'n pastorie opgerig. In 1969 het die gemeente ontbind nadat die meeste lidmate teruggekeer het na Suid-Afrika of Rhodesië weens Zambië se onafhanklikwording in 1965. Vroeër dae het Noord-Rhodesië en veral die Koperstreek as ’n wilde wêreld bekend gestaan. Uit ’n brief van ds. P. J. de Klerk in 1935 geskryf, word gemeld hoe swak die paaie is wat na die Koperstreek lei. Maar dit is veral geestelik wat die mense verwilderd was. Ds. J. van Rooy berig in ’n rapport van 1945 “dat die lewe onseker is en daar heers ’n uitspattige plesierjag”.


Kabinet van Jacob Zuma staan vir: Kabinet van Jacob Zuma, Mei 2009 Kabinet van Jacob Zuma, Mei 2014


'n Hemiool is 'n metriese variasie in die musiek. In die barokstyl tree 'n hemiool gewoonlik op in 'n drietallige maat, soos in 3 4 {\displaystyle {\begin{matrix}3\\4\end{matrix}}} en omvat twee mate. In plek van te tel (1-2-3) - (1-2-3) tel mens (1 - e) - (2 - e) - (3 -e). Die twee 3 4 {\displaystyle {\begin{matrix}3\\4\end{matrix}}} mate word saamgeneem en vorm een 6 8 {\displaystyle {\begin{matrix}6\\8\end{matrix}}} maat. In barokmusiek is dit dikwels die laaste twee mate voor die einde. In die late middeleeue en vroeë renaissance is dit 'n baie populêre figuur, omdat die brevis op twee maniere onderverdeel kan word: tempus perfectum cum prolatione minore 1 brevis = 3 semibrevi; 1 semibrevis= 2 minima tempus imperfectum cum prolatione maiore 1 brevis = 2 semibrevi; 1 semibrevis = 3 minima Die eerste onderverdeling het 1 brevis = 3 x 2 = 6, die andere het 1 brevis= 2 x 3 = 6.


Hierdie artikel handel oor die taal. Vir die etniese groep, sien Oromo (volk). Oromo (Afaan Oromoo, [ʌfɑːn ɔrɔmoː], letterlik: "mond (taal) van Oromo") is nog voor Somalies die belangrikste Koesjitiese taal wat deur sowat 17,5 miljoen mense in Ethiopië, Kenia en Somalië aan die Horing van Afrika gepraat word. Dit word deur die Oromovolk gepraat en gebruik sedert 1991 die Latynse alfabet. Vroeër is ook die Ge'ez-skrif en die Arabiese alfabet gebruik. Oromo is die mees verspreide taal van Ethiopië. Oromo word as 'n Laagland Oos-Koesjitiese taal gekategoriseer met die naaste verwante Afar, Saho en Somalies. Oromo word soms as 'n dialekkontinuüm beskou terwyl moedertaalsprekers dit as een taal met verskeie dialekte beskou. In Ethiopië word Oromo as ampstaal van die Oromia-streek in Suid-Sentraal-Ethiopië erken. Sedert 2020 dien Oromo saam met Afar, Amharies, Engels, Somalies en Tigrinya as amptelike tale van Ethiopië. (en) "Ethnologue: Languages of the World, Seventeenth edition, Oromo". Ethnologue. Geargiveer vanaf die oorspronklike op 5 Junie 2019. Besoek op 29 Oktober 2020.


Die Río Uruguay (Spaans: [uɾuˈɣwai], Guaraní: Ysyry Uruguái, Portugees: Rio Uruguai [uɾuˈɡwaj]), is 'n groot suidwes-vloeiende rivier in Suid-Amerika. Die rivier, met 'n lengte van 1 838 km, is die tweede grootste sytak van die Río Paraná. Die naam van die rivier beteken "Rivier van die kleurvolle voël". Die Río Uruguay ontspring in die Brasiliaanse Bergland in die deelstaat Santa Catarina. Dit vorm aansluitend die grens tot die deelstaat Rio Grande do Sul en later die grens tussen Argentinië en Brasilië. Op die laaste 300 km vorm die rivier die grens tussen Argentinië en Uruguay, wat sy naam van die rivier aflei: "Republiek Oos van die Uruguay". Saam met die Río Paraná mond die rivier uit in die Rio de la Plata, wat naby Buenos Aires in die Atlantiese Oseaan uitmond. "Río de la Plata" (in Engels). Encyclopædia Britannica. Geargiveer vanaf die oorspronklike op 9 Mei 2015. Besoek op 11 Februarie 2015. (en) Varis, Olli; Tortajada, Cecilia; Biswas, Asit K. (2008).


Die Fraserrivier (Engels: Fraser River; Frans: Fleuve Fraser) is 'n groot suidwes-vloeiende rivier in Kanada. Die Fraserrivier het 'n lengte van 2 657 km en is die langste rivier wat geheel en al deur die Kanadese provinsie Brits-Columbië vloei. Die Fraserrivier ontspring in die Rotsgebergte net oos van die grens met Alberta (net oorkant die grens ontspring die Athabascarivier) en vloei eers in 'n noordwestelike rigting. Naby Prince George doen die rivier 'n skerp draai in 'n suidelike rigting en raak amper die grens met die Verenigde State. Daarna vloei dit in 'n westelike rigting voordat die rivier net suid van Vancouver tussen die vasteland en die Vancouver-eiland in die Stille Oseaan uitmond. Op 14 Junie 1792 trek die Spaanse ontdekkingsreisigers Dionisio Alcalá Galiano en Cayetano Valdes as eerste Europeërs in die noordelike mondingsarm in. Die boloop is in 1793 deur die Skotse ontdekkingsreisiger Alexander Mackenzie verken. Simon Fraser het in 1808 die hele Fraserrivier bevaar en bevestig, dat dit nie met die Columbiarivier verbind is nie.


Jefferson City is die hoofstad van die deelstaat Missouri. Die stad is geleë op die oewers van die Missouririvier en is 108 myl wes van St. Louis. Dit was in 1821 aangewys as die hoofstad van die deelstaat en is in 1826 amptelik ingewy as 'n dorp. In 1939 het dit stadstatus verkry. Die stadshuis het in 1837 en in 1911 afgebrand. Die stad was onder beheer van die Konfederasie tydens die Amerikaanse Burgeroorlog. Collier's Encyclopedia, Crowell-Collier Educational Corporation, Volume 13, Bladsy 531. Hierdie artikel is ’n saadjie. Voel vry om Wikipedia te help deur dit uit te brei.


Harold (Harry) Kalmer (21 November 1956 – 26 Julie 2019) was 'n Suid-Afrikaanse skrywer. Harry Kalmer is op 21 November 1956 in die Hansa Kliniek in Bellville gebore en was die vierde kind van die familie. Sy pa is Kenneth Laurence Kalmer, 'n elektrotegniese ingenieur by die Spoorweë, en sy ma is Johanna Christina Steyn. Die gesin verhuis na die Leeuhof Spoorwegkamp waarna hulle in 1959 na Johannesburg verhuis.Harry gaan vanaf 1963 tot 1969 skool by Florida Laerskool en vanaf 1970 is hy by Florida Hoërskool, waar hy in 1974 matrikuleer. Hy wen die Redenaarsbeker en in 1973 skryf hy sy eerste toneelstuk. Hy studeer dan verder aan die Universiteit van Pretoria, waar hy in 1979 'n B.A.-graad behaal, met Afrikaans-Nederlands en Dramakunde as hoofvakke. Gedurende hierdie tyd gaan hy in 1978 na Amerika, waar hy die land per bus deurreis. In 1979 werk hy as 'n spoorwegklerk, terwyl hy deeltyds sy studie voltooi. Na sy twee jaar militêre diensplig, waar hy onder meer vir dertien maande as luitenant op die grens diens doen, keer hy in 1982 terug na die Spoorweë om vertaalwerk te doen.


Nadat hy hoor van Mithridates se dood, verlaat Pompeius die nuwe provincia Syria en laat die bevel daar oor aan die pro quaestore M. Aemilius Scaurus Pompeius gaan terug na Amisus en hervorm die westelike Pontus. Hy heg 11 stede aan die gebied van Bithynia en maak dit 'n nuwe provincia. Cicero verdedig Sulla in die hof. Sulla word daarvan beskuldig dat hy deelgeneem het aan die Catilinariese sameswering. Vryspraak volg. Obodas II volg Aretas III op as koning van die Nabateeë. Januarie – Die opstand van Lucius Sergius Catiline eindig met die slag naby Pistoria in Etruria. The Praetorship in the Roman Republic: Volume 2: 122 to 49 BC, T. Corey Brennan, OUP USA, 2000, ISBN 0-19-511460-4, ISBN 978-0-19-511460-7 A History of Roman Literature: From Livius Andronicus to Boethius : with Special Regard to Its Influence on World Literature, Michael von Albrecht, BRILL, 1997, ISBN 9004-10709-6, ISBN 978-9004-10709-0 Petra and the Lost Kingdom of the Nabataeans, Jane Taylor 2001, ISBN 1-86064-508-9, ISBN 978-1-86064-508-2 A Global Chronology of Conflict: From the Ancient World to the Modern Middle East Spencer C. Tucker, ABC-CLIO, 2009, ISBN 1-85109-672-8, ISBN 978-1-85109-672-5


Albania is 'n streek in die Noord-Kaap, Suid-Afrika, wat begrens word deur die Oranjerivier in die suide, die Vetberglyn in die noorde, die Vaalrivier in die weste en die Rama-Belmont-lyn in die ooste. Dis genoem na Albanie in die Oos-Kaap. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. Herbert


Hierdie artikel handel oor die etniese groep. Vir die taal, sien Persies. Die Perse (Persies: پارسیان) is 'n Irannese etniese groep inheems aan Iran en hulle praat Persies, 'n Irannese taal. Hulle is die grootste etniese groep in Iran sowel as die grootste etniese groep onder die sprekers van Irannese tale. Perse vorm die titulêre nasie van Iran, wat tot 1935 as Persië bekend gestaan het, waar hulle 65% van dié land se bevolking uitmaak. Etniese Persiese minderhede bestaan in die lande van die ou Persiese Ryk. Daarbenewens het 'n Persiese diaspora deur 'n moderne migrasie gevestig, veral in Wes-Europa. Die benaming is afgelei van die streek Persis noord van die Persiese Golf in die hedendaagse Iran. Vanaf hier het Kores die Grote, die stigter van die Achaemenidiese Ryk, in die 5de eeu v.C. al die ander Irannese ryke (soos die Mede) verenig en met die uitbreiding van sy ryk begin. Die verspreiding van die Perse het met die ekspansie van die Persiese Ryk gepaard gegaan. Hulle het in die streke van die Kaukasus, die Midde-Ooste, Sentraal-Asië en Noord-Indië gevestig.


Die Gereformeerde kerk Elandskraal is ’n gemeente in die GKSA se Klassis Krokodilrivier met sy middelpunt op die dorpie Mooinooi. Marikana, Buffelspoort, Barnardsvlei en Groenkloof val ook binne die gemeente grense. Einde 2015 was hier 217 belydende en 67 dooplidmate vergeleke met onderskeidelik 278 en 86 einde 2011. Die Gereformeerde kerk Elandskraal het op 16 Oktober 1948 afgestig van die Gereformeerde kerk Rustenburg, die oudste in die Gereformeerde kerkverband. Aan die begin is die plaaslike skoolsaal op Mooinooi, tussen Rustenburg en Pretoria, vir eredienste gebruik. Kort ná afstigting het die gemeente begin beplan vir ’n eie kerkgebou. ’n Lidmaat, Roelie van Wyk, het 4 morge grond geskenk en J.M. van der Westhuizen is as argitek aangestel. Die bouaannemers was Nel en Moller. Ds. D.N. Kotzé het die kerk se hoeksteen op 2 September 1950 gelê. In 1972 is die kerkgebou opgeknap en ’n nuwe preekstoel, orrel en banke ingesit. Van der Walt, Marthinus Wessel, 1950 – 1953 Helberg, dr.


Die Gereformeerde kerk Welkom was die negende oudste van die 22 gemeentes in die GKSA se Klassis Noord-Vrystaat en een van twee Afrikaanse gemeentes van dié kerkverband in die stad Welkom, maar in 2018 het Welkom en Welkom-Noord saamgesmelt en gebruik die nuwe gemeente Welkom-Noord se kerkgebou, die ou Welkom-kerk. Einde 2015 het die gemeente 126 belydende en 26 dooplidmate gehad vergeleke met 276 en 101 in 2001. Die gemeentegrense sluit woonbuurt soos Bedelia, Doorn, Jan Cellierspark, Lakeview, Naudeville, Sandania en St. Helena in terwyl die res van Welkom val onder die gemeente Welkom-Noord, wat in 1969 van Welkom afgestig het. Die myndorp Welkom is in 1946 op die Vrystaatse Goudvelde geproklameer. Enkele wyke van die Gereformeerde kerk Odendaalsrus het op 8 Oktober 1950 as die Gereformeerde kerk Welkom afgestig. Vier jaar later, op 22 Mei 1954, is ’n eie kerkgebou in gebruik geneem. Die argitek was Pieter Dykstra. Maar drie jaar later, in die vroeë oggendure van 13 November 1957, het ’n brand dié kerk in puin gelê.


Sushant Singh Rajput (Hindi: सुशांत सिंह राजपूत; 21 Januarie 1986 – 14 Junie 2020) was ’n Indiese akteur. Hy is veral bekend vir die rol wat hy in die TV-sepie Pavitra Rishta vertolk het. Later het hy in die dansprogram Jhalak Dikhhla Jaa 4 deelgeneem. Rajput het sy debuut in Abhishek Kapoor se dramafilm Kai Po Che! gemaak. Hy het aanbeweeg om ’n rol in die romantiese komedie Shuddh Desi Romance te vertolk, daarna het hy die rol van ’n titulêre speurder in die riller Detective Byomkesh Bakshy! vertolk – beide van dié films is deur Yash Raj Filmproduksies geproduseer. Wikimedia Commons het meer media in die kategorie Sushant Singh Rajput. Sushant Singh Rajput in die Internet-rolprentdatabasis


Die knobbelanemoon (Bunodosoma capensis) is 'n seeanemoon wat vanaf Durban suidwaarts tot by Lüderitz op die Weskus voorkom. In Engels staan die vis bekend as Knobbly anemone. Die anemoon kan groei totdat dit 'n diameter van tot 100 cm bereik. Dit kleur kan varieer maar dit is oor die algemeen wit, blou of pers asook rooi, pienk of oranje. Die tentakels en die stam waaruit dit groei is nie altyd dieselfde kleur nie. Daar is klein knoppies op die stam. Hulle leef in getypoele waar hulle hulself somtyds aan rooiaas of mossels heg. Hulle leef ook in skeure in riwwe tot op dieptes van 20 cm. Die spesie kom algemeen voor. The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Planeet Nege is 'n groot, hipotetiese planeet in die buitenste gedeelte van die Sonnestelsel. Die bestaan van Planeet Nege is in 2014 die eerste keer voorgestel, ten einde die ongewone wentelbane van 'n groep Trans-Neptunus-voorwerpe (TNV's) in die buitenste deel van die Kuiper-gordel te verklaar. Konstantin Batygin en Michael Brown, wetenskaplikes aan die Kaliforniese Instituut vir Tegnologie (Caltech), het hul ontdekking op 20 Januarie 2016 aangekondig, gebaseer op dinamiese modelle en nie visuele waarnemings nie. Planeet Nege volg 'n elliptiese baan om die Son. Een so 'n omwenteling duur tussen 10 000 en 20 000 jaar. Die planeet sal nooit nader as 200 keer die afstand tussen die Son en die Aarde, of 200 AE, aan die Son kom nie. Na raming het Planeet Nege 'n massa van ongeveer tien keer dié van die Aarde. Ander skattings wissel van vyf tot vyftien keer die massa van die Aarde. Die deursnee van planeet nege is moontlik twee tot vier keer dié van die Aarde. Brown vermoed dat die planeet 'n ysreus is, vergelykbaar met Neptunus en Uranus.


Princeton is 'n stad in die deelstaat New Jersey, ongeveer 16 km noordoos van Trenton. Die eerste families het hulle in 1669 reeds hier gevestig, die nedersetting is eers Stony Brook genoem. In 1724 is die nedersetting hernoem tot Prince'e Town en later tot Princeton. Gedurende 1756 is die Kollege van New Jersey verskuif van Newark na Princeton en na 1896 het dit bekend geword as die Universiteit van Princeton. Die eerste regering van die Verenigde State is ook in die munisipaliteit borough van Princeton georganiseer in 1776 en hulle het hier ook vir die eerste keer bymekaar gekom in die somer van 1777. George Washington het ook 'n Britse Mag oorwin tydens die Slag van Princeton in Januarie 1777. Princeton was ook die hoofstad van die Verenigde State vanaf Junie 1783 tot November 1783 nadat die Kongres Philadelphia verlaat het uit vrees vir optrede van soldate wat nie betaal was nie. Vir drie maande tydens die gebeure het George Washington in 'n huis by die naby geleë Rocky Hill gebly. Die huis word bewaar. Princeton het dorpstatus in 1813 en stadstatus in 1838 verkry. Collier's Encyclopedia, Crowell-Collier Educational Corporation, Volume 19, Bladsy 378.


Raytheon Company is 'n belangrike Amerikaanse nywerheidsreus en wapenkontrakteur met belange in die wapenbedryf asook in militêre en kommersiële elektronika, kommunikasiestelsels en kuberveiligheid. As vervaardiger van tagtig persent van alle magnetronbuise, wat in destydse Britse en Amerikaanse radarstelsels gebruik is, het Raytheon 'n beslissende rol gedurende die Tweede Wêreldoorlog gespeel. Latere tegnologiese deurbrake het die ontwikkeling van die eerste mikrogolfoond deur Raytheon-ingenieur Percy Spencer (1894-1970) en die digitale rekenaar ingesluit wat gebruik is om die Apollo 11-ruimtetuig tydens die eerste maanlanding in 1969 te beheer. MIM-104 Patriot www.raytheon.com: Geskiedenis. Besoek op 16 Februarie 2015


Die Gereformeerde kerk Otjiwarongo is die agtste oudste gemeente van die Gereformeerde Kerk in Namibië. Dit het van einde 2008 saam met nog vyf Namibiese gemeentes tot die Kerk se Klassis Waterberg behoort, terwyl die orige 13 gemeente deel was van die uitsluitlik Namibiese Klassis Etosha. In die loop van 2015 het Otjiwarongo egter teruggegaan na die Klassis Etosha. Die belydende lidmate het van 2014 tot 2015 afgeneem van 58 tot 44 en die dooplidmate van 18 tot ses. Die Gereformeerde lidmate op Otjiwarongo in die destydse Suidwes-Afrika is tot in 1954 bedien as 'n wyk van die Outjo, wat saam met Gobabis en Aranos in 1930 ontstaan het vanweë die repatriasie van 1 922 Afrikaners, oorlewendes en nasate van die Dorslandtrek, uit Angola, hoofsaaklik lidmate van die Gereformeerde Kerk. Op 19 Maart 1955 het Otjiwarongo van Outjo afgestig in 'n kombinasie-ooreenkoms met Grootfontein (waar die leraar 11 Sondae per jaar sou preek), Walvisbaai en Usakos (11 Sondae) en Otjiwarongo (22 Sondae). Ds. M.W. van der Walt was die eerste predikant van dié kombinasie. 'n Eie pastorie is in Junie 1956 betrek.


Die Slag van Princeton is 'n skermutseling wat plaasgevind het tydens die Amerikaanse Rewolusionêre Oorlog op 2/3 Januarie 1777 tussen die Amerikaanse en Britse Magte. 'n Week nadat George Washington die Hesse, die Engelse huursoldate, uit Trenton verdryf het, steek hy weer die Delawarerivier oor op 2 Januarie en beset die dorp. Die Britse Mag onder beheer van generaal Cornwallis het voorberei om aan te val maar Washington het vinnig gereageer, tewens hy los sy kampvure nog brandend, trek om die Britte en verslaan hulle reserwes die volgende dag by Princeton. Om sy voorrade te beskerm wat by New Brunswick was, moes Cornwallis vir Washington agtervolg in die New Jersey hooglande en moes toe kamp by New Brunswick vir die winter. Sodoende het Washington verhoed dat Cornwallis Philadelphia kon beset. Collier's Encyclopedia, Crowell-Collier Educational Corporation, Volume 19, Bladsy 378. Hierdie artikel is ’n saadjie. Voel vry om Wikipedia te help deur dit uit te brei.


. Die NG gemeente Postmasburg is die enigste gemeente van die Nederduitse Gereformeerde Kerk op die Noord-Kaapse dorp Postmasburg, wat in 1884 deur lidmate van die Gereformeerde Kerk aangelê en na die kerkverband se stigter, ds. Dirk Postma genoem is, en waar hul gemeente 46 jaar ouer as die NG gemeente is. In 1880 het die oudste nog lewende Voortrekker, Michiel Bredenkamp, op Jacobsfontein kom woon en in 1884 na Wolhaarkop verhuis. Voor die tyd het die families Gous en De Klerk hulle reeds in die omgewing gevestig. In 1884 het Blinkklip 'n sentrum van die Gereformeerde Kerk geword. Later word die naam Postmasburg ter gedagtenis van ds. D. Postma. Eers het die plaaslike NG lidmate vir dienste die gebou van die Gereformeerde Kerk gebruik. Die gemeentelede van die NG Kerk is eers deur ds. J.J. Ackerman van Boetsap (later Delportshoop genoem) besoek en later deur Griekwastad bearbei. Die eerste kerkgeboutjie is in 1906 opgerig en later in 1915 herbou en verbeter. Mnr. N.J. van Druten, sy gade, Jan Aucamp en oom Michiel Bredenkamp het hulle hiervoor beywer. Die gebou het as kerk gedien tot die nuwe in die vyftigerjare ingewy is.


Top Billing is 'n Suid-Afrikaanse leefstyl-TV-program wat elke Donderdagaand tussen 20:30 en 21:30 op SABC3 uitgesaai en Sondae om 12:00 herhaal word. Dit is begin deur Basetsana Kumalo en Patience Stevens, wat die Tswelopele-produksiemaatskappy besit. Dit is die eerste keer in 1996 uitgesaai en is die oudste aaneenlopende leefstylprogram in die land. Behalwe 'n verskeidenheid aanbieders, maak die program ook van stemkunstenaars gebruik wat agtergrond-inligting tydens insetsels verskaf. Die tydskrif Top Billing verskyn sedert Maart 2004 met inhoud soortgelyk aan dié van die TV-program. Jeannie D Bonang Matheba Janez Vermeiren Jonathan Boyton-Lee Lorna Maseko Ursula Chikane Aidan Bennetts Jo-Ann Strauss Michael Mol Dhiveja Sundrum Nico Panagio Basetsana Khumalo Tumisho Masha Neil McCarthy Kelly Parkhurst Lyndall Jarvis Casey B Dolan Vanessa Haywood Natalie Becker Simba Mhere Alex Jay Kevin Savage Phil Wright (en) Top Billing se webtuiste


Die Gereformeerde kerk Lichtenburg is die tweede oudste van die 22 gemeentes in die GKSA se Klassis Molopo. Toe hier einde 2015 270 belydende en 75 dooplidmate was, was dit die derde grootste van die gemeentes in dié Klassis, naas Rustenburg-Wes en Rustenburg. Einde 2001 was die syfers onderskeidelik 357 en 124, die grootste gemeente in die destydse Klassis Vryburg. Buiten die hoofdorp, Lichtenburg, sluit die gemeentegrense ook Coligny en Kieserville in. Die Gereformeerde kerk Lichtenburg is op 1 Junie 1893 gestig. Die huidige kerkgebou, geleë by Nelson Madelarylaan 122, is ontwerp deur die Gereformeerde argitek Pieter Dykstra. Die kerkraad het indertyd besluit dat die bedrag van £8 000 nie te bowe gegaan moes word nie. Die klok se koste van £100 het die kinders van die gemeente ingesamel. Boutenders is ingewag en eindelik toegeslaan op die bouaannemers Altmann en Eloff vir £9 257. Ook hier, soos op soveel ander plekke waar Gereformeerdes destyds ’n kerk gebou het, het prof. W.J. Snyman die hoeksteen gelê en wel op 24 Mei 1947. Onder ds. F.W. en mev. Elsie (gebore 2 Oktober 1925)


Die Nama-Karoo is ’n WWF-ekostreek en struikgebied op die sentrale plato van Suid-Afrika en Namibië. Dit beslaan die grootste deel van die westelike binneland van Suid-Afrika en loop verder na die suidelike binneland van Namibië. Die klimaat is redelik onstabiel en ongenaakbaar. Droogtes kom algemeen voor en die somer is die reënseisoen, meestal tussen Desember en Maart. Reënval is onreëlmatig en kan wissel tussen 100 en 520 mm per jaar. Dit neem af van oos na wes en van noord na suid. Die temperatuur wissel met tot 25° C. Die gemiddelde temperatuur in die middel van die somer is hoër as 30 ºC, terwyl die temperatuur in die winter tot onder die vriespunt daal. Van Lill, Dawid. Sien Suid-Afrika: Visuele Feite. Human en Rousseau, Kaapstad. ISBN 978-0-624-05443-6 "Nama Karoo". Ecoregions (in Engels). Worldwildlife.org. Geargiveer vanaf die oorspronklike op 27 Desember 2019. Besoek op 29 Januarie 2016. P.G. Desmet en R.M. Cowling. 1999. "The climate of the Karoo – A functional approach" in W.R.J. Dean en S.J. Milton. The Karoo. Ecological patterns and processes.


Wespark-begraafplaas is 'n groot begraafplaas in Johannesburg, Suid-Afrika. Talle van die land se bekende burgers is hier begrawe. Die begraafplaas is nie aan enige kerklike denominasie verbonde nie en het gebiede waar Christelike, Joodse, Moslem- en Chinese persone begrawe is. Die Joodse afdeling bevat 'n Holocaust-gedenkteken wat in 1959 opgerig is. Die begraafplaas is in 1942 geopen en was histories deel van een van Johannesburg se oorspronklike plase, genaamd Waterval, wat in 1887 deur twee Geldenhuys-broers gekoop is in die hoop om goud te vind. Ongeag dat hulle nie goud gekry het nie, het Louw Geldenhuys 'n aantal Boereoorlog-veterane in diens geneem om die Emmarentiadam te bou en het hy kleinhoewes vir die verbou van groente en vrugte verhuur. In 1933 is 13 hektaar aan die Stad Johannesburg geskenk vir parke en ontspanningsgeriewe, wat nadat verdere land aangekoop is, ontwikkel is tot die Johannesburgse Botaniese Tuin, Marks Park Sportklub en die Wespark-begraafplaas. Vandag is hierdie uitgestrekte begraafplaas die finale rusplek van duisende Johannesburgse inwoners, en bied dit aparte gebiede vir Chinese, Moslem, Joodse, Christelike en SANW-begrafnisse.


Rani Mukerji (gebore 21 Maart 1978) is 'n Indiese aktrise in Bollywood. Sy is die ontvanger van sewe Filmfare-pryse. Kuch Kuch Hota Hai (1998) Saathiya (2002) Yuva (2004) Hum Tum (2004) Veer-Zaara (2004) Black (2005) Bunty Aur Babli (2005) Kabhi Alvida Naa Kehna (2006) No One Killed Jessica (2011) Talaash: The Answer Lies Within (2012) Mardaani (2014) "Wish Rani Mukerji!" (in Engels). Rediff.com. 19 Maart 2008. Geargiveer vanaf die oorspronklike op 4 Maart 2016. Besoek op 5 Januarie 2011. Sen, Raja (14 November 2007). "First-time fumblings" (in Engels). Rediff.com. Geargiveer vanaf die oorspronklike op 24 Desember 2016. Besoek op 23 Desember 2007. Roy, Gitanjali (22 April 2014). "Rani Mukerji: Bollywood's Bengal tigress" (in Engels). NDTV. Geargiveer vanaf die oorspronklike op 3 Januarie 2015. Besoek op 3 Januarie 2015. Joshi, Tushar (12 Augustus 2008). "Waking up Ayan". Mid Day (in Engels).


Clive Berrange van Ryneveld (gebore op 19 Maart 1928 in Kaapstad, Kaapland, Unie van Suid-Afrika; oorlede op 29 Januarie 2018 in Kaapstad, Suid-Afrika) was ’n Suid-Afrikaanse krieketspeler, politikus, prokureur en bankier. Van Ryneveld het tussen 1951 en 1958 in 19 kriekettoetswedstryde gespeel. Hy was die oudste lewende Suid-Afrikaanse krieketkaptein en was een van die min spelers wat op internasionale vlak krieket (vir Suid-Afrika) sowel as rugby (vir Engeland) gespeel het. Hy het die rugbyklub van die Universiteit van Oxford, waar hy drie jaar lank as Rhodes-beurshouer studeer het, verteenwoordig in Varsity-wedstryde van 1947, 1948 en 1949 en was vier keer senter in Engeland se nasionale rugbyspan terwyl hy in al vier wedstryde in die Vyfnasieskampioenskapstoernooi van 1949 gespeel het. Hy het drie drieë vir Engeland gedruk, een teen Ierland en twee teen Skotland. Hy het Suid-Afrika nooit in rugby verteenwoordig nie. Hy sou later vertel: "Ek het in die seisoen voor ek Oxford toe is ’n paar krieketwedstryde vir die Westelike Provinsie gespeel.


Die 2014 Formule Een Britse Grand Prix is op 6 Julie 2014 op die Silverstone-renbaan in Silverstone, Brittanje, gehou. Dit was die negende wedren van die kampioenskapseisoen en is deur Lewis Hamilton in sy Mercedes gewen.


Hierdie artikel handel oor die taal. Vir die etniese groep, sien Ossetiërs. Osseties (Ирон ӕвзаг, Iron ævzag, [iˈɾon əvˈʒäɡ]) is 'n Irannese taal wat deur sowat 618 000 mense in Georgië, Turkye en Rusland gepraat word. Dit is die amptelike taal van die omstrede gebied Suid-Ossetië wat volgens internasionale reg tot Georgië behoort en van die Russiese deelrepubliek Noord-Ossetië-Alanië saam met Russies. Daarbenewens word Osseties deur die Ossetiese diaspora in Westerse lande as moedertaal en ander etniese groepe van die Kaukasus-streek as tweede taal gepraat. Dié taal bestaan uit die drie dialekte Digor, Iron en Jassies. Osseties word in die Cyrilliese alfabet geskryf. Osseties is een van die mees verspreide Irannese tale in die Kaukasus-streek en die mees noordwestelike binne dié taalfamilie. Bykans al Ossetiërs praat Russies as tweede taal. "Ethnologue: Languages of the World, Seventeenth edition, Ossetic" (in Engels). Ethnologue. Geargiveer vanaf die oorspronklike op 4 Mei 2020. Besoek op 8 November 2017. Sien gerus Wikipedia se uitgawe in Osseties Wikimedia Commons het meer media in die kategorie Osseties. Wikiwoordeboek het 'n inskrywing vir Osseties.


Lana Turner (gebore as Julia Jean Turner; 8 Februarie 1921 – 29 Junie 1995) was ’n Amerikaanse aktrise. Sy is in 1937 deur ’n verslaggewer ontdek terwyl sy ’n koeldrank by ’n roomyseetplek gedrink het en het op 16-jarige ouderdom ’n kontrak met Metro-Goldwyn-Mayer onderteken. Sy het eerste aandag getrek in They Wonot Forget (1937). In die vroeë 1940's het sy hoofrolle vertolk in prente soos Johnny Eager (1941), Honky Tonk (1941), Ziegfeld Girl (1941) en Somewhere I'll Find You (1942). Sy het in 1941 in die gruprent Dr. Jekyll and Mr. Hyde verskyn, en haar reputasie as ’n femme fatale is aangevuur deur haar rol in die film noir The Postman Always Rings Twice (1946). Sy was deur die 1950's gewild en te sien in prente soos The Bad and the Beautiful (1952) en Peyton Place (1957), waarvoor sy vir ’n Oscar vir beste aktrise benoem is.


Die Mini John Cooper Works WRC is 'n tydrenmotor van die Duitse vervaardiger MINI. Die John Cooper Works neem sedert die 2011-seisoen deel aan die Wêreldtydrenkampioenskap, en word voorberei deur die Engelse Prodrive Racing, wie voorheen sukses behaal het met die Subaru Impreza WRC. Die WRC is gebaseer op die Mini Countryman en beskik oor 'n direkte-inspuiting 1.6 L turbo inlynviersilinderenjin. Die WRC-enjin is ontwikkel deur BMW Motorsport vir gebruik in 'n verskeidenheid van motorsportreekse, insluitende die FIA Wêreldtoermotorkampioenskap. Bestuurders in 2011 was Kris Meeke en Daniel Sordo, laasgenoemde het oorgekom van die fabriekspan van Citroën. Tydens die Dakar-tydren van 2012 het daar ook 'n paar Mini Countrymans deelgeneem. Die motors is egter nie dieselfde as die Countryman WRC nie en was ingeskryf en voorberei deur die Duitse X-Raid-span. Citroën DS3 WRC Ford Fiesta RS WRC Ford Focus RS WRC Hyundai i20 WRC Toyota Yaris WRC Volkswagen Polo R WRC www.minimotorsport.com "Inside The Mini WRC". octanereport.com. 4 Februarie 2011. Geargiveer vanaf die oorspronklike op 9 Oktober 2019. Besoek op 4 Februarie 2011. Auto Express September 2010 Mini WRC webblad


Manthe is 'n nedersetting in Dr Ruth Segomotsi Mompati-distriksmunisipaliteit in die Noordwesprovinsie van Suid-Afrika. "Hoofplek Manthe". Sensus 2011. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Jack Liebeck (gebore 1980) is 'n Britse violis. In 2010 wen hy 'n Classical Brit-toekenning in die kategorie vir jong Britse klassieke kunstenaars. Liebeck was 'n solis op die klankbaan van die 2011-rolprent Jane Eyre wat deur Cary Joji Fukunaga geregisseer is, asook op die Oscar-, Golden Globe-, en BAFTA-genomineerde klankbaan van Anna Karenina (2012). Beide klankbane is deur Dario Marianelli gekomponeer. Hy neem uitsluitlik vir Hyperion Records op. "Male choir beat Pope to Classical Brit Awards title" (in Engels). BBC. 13 Mei 2010. Geargiveer vanaf die oorspronklike op 10 Oktober 2019. Besoek op 16 September 2011. Amptelike webwerf http://www.dailymail.co.uk/health/article-2217225/Jack-Liebeck-How-doctors-saved-music-career-Anna-Karenina-violinist.html Hierdie artikel is ’n saadjie. Voel vry om Wikipedia te help deur dit uit te brei.


Die hanekam-oester (Lopha cristagalli) is oester wat voorkom in koraal- en rotsriwwe vanaf die tussengetysone tot in water wat 40 m diep is. Die oester is wydverspreid in die Indiese-Pasifiese area. Dit word tot 150 mm lank. Hierdie tweekleppige heg homself aan die rotse. Sy skulp is blouerig tot geelbruin en die bek is driehoekig. Dit word dikwels oorgroei met spons of ander seediere. Dit is 'n filter-vreter en kom algemeen voor. In Engels staan dit bekend as die Cockscomb oyster. The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.sealifebase.org/summary/Lopha-cristagalli.html


Hajnówka (Pools: [xai̯ˈnufka] luister (hulp·inligting); Wit-Russies: Гайнаўка, Hajnaŭka) is 'n Poolse stad en die administratiewe setel van die distrik Powiat Hajnowski in die woiwodskap Podlachië. Dit het 'n bevolking van 21 442 in 2014 gehad. Gmina miejska Hajnówka bialystok.stat.gov.pl Wikimedia Commons het meer media in die kategorie Hajnówka. (pl) Amptelike webwerf


Effektiewe altruïsme is 'n filosofie en sosiale beweging wat bewyse en begrip sou toepas om die mees effektiewe maniere vas te stel om die wêreld te verbeter. Effektiewe altruïste poog om alle sake en aksies te oorweeg en dan op 'n wyse op te tree wat die grootste positiewe invloed teweeg sal bring. Dit is 'n breë wetenskaplike aanslag wat onderskei tussen effektiewe altruïsme en tradisionele altruïsme of liefdadigheid. Matthews, Dylan (24 April 2015). "You have $8 billion. You want to do as much good as possible. What do you do?" (in Engels). Vox (website). Geargiveer vanaf die oorspronklike op 13 Mei 2020. Besoek op 27 April 2015.


Hierdie artikel handel oor die etniese groep in Suidoos-Asië. Vir die taal, sien Viëtnamees. Die Viëtnamese of Kinh (Viëtnamees: người Việt [ŋɨəj˨˩ viət˩], Chữ nôm: 𠊛越 of người Kinh [ŋɨəj˨˩ kiɲ˧], Chữ nôm: 𠊛京) is 'n nasie en etniese groep inheems aan Viëtnam en die aangrensende lande van Suidoos-Asië met sy oorsprong in die hedendaagse noordelike Viëtnam en suidelike China. Hulle vorm die titulêre nasie van Viëtnam en maak volgens die sensus van 1999 86% van Viëtnam se bevolking uit. Viëtnamese staan amptelik bekend as Kinh om hulle van ander etniese groepe in Viëtnam te onderskei. Die vroegste opgetekende naam vir die ou Viëtnamese blyk Lạc of Lạc Việt (Chinees: 雒越; pinyin: Luòyuè) te wees. Hoewel Viëtnamese weens geografiese en taalwetenskaplike redes as Suidoos-Asiërs geklassifiseer word, het lang tydperke van Chinese oorheersing en invloede die Viëtnamese kultuur nader aan die Oos-Asiatiese kultuur beweeg, of meer spesifiek hul onmiddellike noordelike bure, die Suider-Chinese en ander stamme van Suid-China.


New Queer Cinema is ’n term wat in 1992 eerste deur die akademikus B. Ruby Rich gebruik is in die tydskrif Sight & Sound vir ’n beweging in die vroeë 1990's van onafhanklike rolprente met ’n LGBT-tema. Die woord "queer" in die term kom uit die akademiese letterkunde van die 1980's en 1990's as ’n oorkoepelende manier om gay, lesbiese, biseksuele en transgender identiteit en ondervindings te beskryf, en ook om ’n vorm van seksualiteit te definieer wat veranderlik is en teen die tradisionele begrippe van seksualiteit indruis. Sedert 1992 word die verskynsel ook deur ander akademici omskryf en gebruik om verskeie ander rolprente te beskryf wat sedert die 1990's uitgereik is. Prente van die New Queer Cinema-beweging deel ’n paar temas, soos die verwerping van heteroseksualiteit as die norm en die lewens van LGBT-mense wat aan die rand van die gemeeskap woon. In haar 1992-artikel lewer Rich kommentaar op die sterk gay en lesbiese teenwoordigheid op die vorige jaar se rolprentfeeste en skep sy die term "New Queer Cinema" om ’n groeiende beweging van prente met soortgelyke temas te beskryf wat gemaak word deur gay en lesbiese onafhanklike rolprentmakers, hoofsaaklik in Noord-Amerika en Engeland.


Anita Jane Bryant (gebore op 25 Maart 1940) is ’n Amerikaanse sangeres, voormalige skoonheidskoningin en handelsnaamambassadeur vir die Florida-sitruskommissie (betrokke by die bemarking van lemoensap). Sy het in die laat 1950's en vroeë 1960's vier top-40-liedjies gehad, onder meer "Paper Roses", wat no. 5 gehaal het. Sy het later bekend geword as ’n uitgesproke teenstander van LGBT-regte in Amerika en vir haar 1977-veldtog "Save Our Children" om ’n plaaslike ordinansie in Dade County, Florida, herroep te kry waarvolgens diskriminasie op grond van seksuele oriëntasie verbied is. Dié veldtog het haar gewildheid en vermaakloopbaan ’n groot knou gegee. Bryant is in Barnsdall, Oklahoma, gebore. Sy het op ses jaar al op plaaslike feeste in Oklahoma op die verhoog gesing. Sy het in 1958 Mej. Oklahoma geword en was die tweede prinses in 1959 se Mej. Amerika-skoonheidskompetisie. In 1960 is sy met Bob Green, ’n DJ van Miami, getroud. Bryant het altesaam 11 liedjies op die Amerikaanse Hot 100 gehad, hoewel die meeste laag op die lys was.


Die seskol-klipkabeljou (Cephalopholis sexmaculata) is vis wat wyd verspreid voorkom in die Indiese-Stille Oseaan gebied, die Rooisee en aan die ooskus van Afrika suidwaarts tot by KwaZulu-Natal. Die spesie word min gesien in Suid-Afrikaanse waters. In Engels staan die vis bekend as die Sixblotch rockcod. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Cabanban, A.S., Myers, R., Yeeting, B., Pollard, D., Kulbicki, M. & Fennessy, S. 2008. Cephalopholis sexmaculata. In: IUCN 2013. IUCN Red List of Threatened Species. Version 2013.1. <www.iucnredlist.org>. Downloaded on 09 September 2013.


Die gladde klipkabeljou (Dermatolepis striolata) is 'n vis wat voorkom in die westelike Indiese Oseaan, vanaf Oman suidwaarts tot by sentraal KwaZulu-Natal. In Engels staan die vis bekend as die Smooth rockcod. Die vis word tot 85 cm lank. Die vis het 'n diep lyf en die kop se profiel is konkaaf. Die lyf is rooi-bruin met verskeie wit vlekke wat onreëlmatig op die lyf voorkom. Daar is ook donker kolletjies oor die hele lyf. Die onvolwasse visse is bedek met klein, bruin-swart kolletjies, party kolletjies vorm kort strepies. Die vis leef in koraal- en rotsriwwe in water wat 5 tot 70 m diep is. Die vis is skaam en skuil gewoonlik naby skeure of grotte. Hulle is gewoonlik alleenlopers en kan soms in klein groepies saamleef. Hulle vreet hoofsaaklik vis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/6458


Subjektiewe welsyn (SWS) verwys na die wyse waarop mense die kwaliteit van hulle lewe ervaar en behels emosionele reaksies en kognitiewe beoordeling. Sielkundiges definieer geluk as 'n kombinasie van lewenstevredenheid en die relatiewe frekwensie van positiewe en negatiewe affek. SWS omvat dus gemoedstoestande en emosies sowel as evaluerings van 'n persoon se tevredenheid met algemene en spesifieke areas van sy lewe. Konsepte wat deur SWS omvat word, sluit in positiewe en negatiewe affek, geluk, en lewenstevredenheid. Positiewe sielkunde is veral gemoeid met die studie van SWS. SWS is geneig om oor die lange duur stabiel te wees en hou sterk verband met persoonlikheidseienskappe. Daar bestaan getuienis dat gesondheid en SWS mekaar wedersyds beïnvloed, aangesien goeie gesondheid dikwels met geluk geassosieer word, en 'n aantal studies het bevind dat positiewe emosies en optimisme 'n voordelige uitwerking op gesondheid kan hê. Diener et al. redeneer dat die verskeie komponente van SWS bepaalde konstrukte verteenwoordig wat afsonderlik verstaan moet word, al hou hulle sterk verband met mekaar. SWS kan dus eerder as "'n algemene area van wetenskaplike belang" as 'n "enkele spesifieke konstruk" beskou word.


Koning Zheng van Qin verower die koninkryk Han. China: A History, Harold Miles Tanner, Hackett Publishing, 2009, ISBN 0-87220-915-6, ISBN 978-0-87220-915-2


Eerw. Robert Templeton (Kilmarnock, Skotland, 31 Oktober 1831 – Coerney, Kaapkolonie, 18 Januarie 1886), was ’n Suid-Afrikaanse onderwyser van Skotse herkoms. Templeton was die sewende kind en vierde seun van John Templeton, katoendrukker, en sy vrou, Bethia Moody. Nadat hy die Kilmarnock Academy bygewoon en in 1851 die M.A.-graad met onderskeiding aan die Universiteit van Glasgow behaal het, gee hy onderwys aan sy ou skool en aan Madras College, St. Andrews, voort hy aan New College, Edinburg, in die teologie gaan studeer. Nadat Templeton omstreeks 1856 na Suid-Afrika geëmigreer het, word hy in 'n pos aan die Lovedale College aangestel en bly daar van 1857 tot 1864). In 1862 trou hy met Mary Elizabeth Calderwood (oorlede in 1876), dogter van eerw. H. Calderwood; twee seuns en vyf dogters is uit dié huwelik gebore. Templeton word 'n Presbiteriaanse predikant en gee onderwys op Uitenhage waar hy die eerste skoolhoof was van die Proprietary School, wat skoolgeld gehef het en eksklusiewer was as die vrye staatskool wat nog ’n Skot, James Rose-Innes, op 12 Junie 1822 op die dorp opgerig het.


Johannes Gideon de Jager (*24 Mei 1938, Potgietersrus – †3 Maart 1982, Pretoria) was 'n Afrikaanse skrywer, onderwyser en uitgewer. Hoewel De Jager op Potgietersrus gebore is, het hy die grootste deel van sy kinderjare in Johannesburg deurgebring. Sy verdere studie was aan die Heidelbergse Onderwyskollege, die Universiteit van Pretoria en die Universiteit van Suid-Afrika. Sewe jaar lank was hy onderwyser, spesifiek vir swart leerlinge, en hy gee skool aan Adams Mission, Hebron Training College, Thlabane Training College en Vlakfontein Technical School. Hierna word hy uitgewer en stig sy eie uitgewery, wat hy in 1976 saamsmelt met die HAUM-groep om die hoofsaaklik opvoedkundige uitgewers De Jager-HAUM te stig, wat hy uitbou tot een van die grootste firmas in sy soort in Suid-Afrika. Verskeie voorgeskrewe werke vir die swart onderwys word deur hom saamgestel, wat insluit die leesboek Allegaartjie. Sy passie is om kreatiewe skryfwerk in die plaaslike tale te bevorder en hy loof dan ook die De Jager-HAUM-prys uit vir hierdie doel.


Vir altyd is 'n Afrikaanse rolprent wat op 12 Februarie 2016 in teaters begin draai het. Donnalee Roberts vertolk die rol van Nina en Ivan Botha as Hugo. Nina word voor die kansel gelos, sy kan nie die vernedering verduur nie en besluit om haar perfekte dag ten volle te geniet. Nina en Hugo word die volgende oggend op 'n vliegtuig wakker, besig om in Mauritius te land. Wat sal hulle doen? Ivan Botha as Hugo Donnalee Roberts as Nina Hugo en Nina was beste vriende kleintyd. Daar was altyd avontuur, maar nou is die verlede net 'n pynlike herinnering. Op ouderdom agt-en-twintig keer Hugo, 'n suksesvolle reisfotograaf, vir die eerste keer in 10 jaar terug na sy ouerhuis in die Paarl. Onbewus daarvan dat dit die vooraand van Nina, 'n aspirant-sprokiesboekskryfster en eienares van 'n boekwinkel, se troudag is. Hugo word onverwags deel van Nina se groot dag, maar haar mooiste oomblik verander egter in 'n nagmerrie toe haar aanstaande, Retief, nie trou aan haar kan beloof nie en haar voor die kansel los.


William J. "Willem" Dafoe (gebore op 22 Julie 1955) is ’n Amerikaanse akteur. Hy is lid van die eksperimentele teatergroep The Wooster Group, en is benoem vir beste manlike byspeler vir sy spel in Platoon (1986) en Shadow of the Vampire (2000). Dafoe se loopbaan het in 1981 begin met ’n rol in Heaven's Gate, wat egter in die finale redigering uitgesny is. In 1985 was hy te sien in To Live and Die in L.A. en die volgende jaar was hy die leier van ’n motorfietsbende in The Loveless. Hy het veral bekend geword vir sy rol as sersant Elias in Oliver Stone se Platoon (1986), waarvoor hy ’n Oscar-benoeming vir beste manlike byspeler gekry het. In 1988 was hy agent Buck McGriff in Off Limits. Hy het sedertdien ’n gewilde karakterakteur geword, met rolle soos die Green Goblin in Spider-Man en Barillo in Once Upon a Time in Mexico. In 1993 was hy in die erotiese drama Body of Evidence saam met Madonna.


Die Case Study Houses was 'n Amerikaanse gevallestudie in die veld van eksperimentele woonhuis-argitektuur. Die program, wat die ontwerp en bou van eenvoudige laekoste-modelhuise behels het, is teen die agtergrond van die behuisingsnood geloods wat die Verenigde State ná die Tweede Wêreldoorlog ervaar het toe miljoene terugkerende soldate en hul gesinne gehuisves moes word. Die program, wat deur die argitektuur-tydskrif Arts & Architecture geborg is, is in 1945 van stapel gestuur en het voortgeduur tot 1966. Die programkoördineerder en uitgewer van Arts & Architecture, John Entenza, was 'n uitgesproke aanhanger van modernistiese boukuns wat gesiene argitekte soos Richard Neutra, Raphael Soriano, Craig Ellwood, Charles en Ray Eames, Pierre Koenig en Eero Saarinen vir die projek kon werf. Die Case Study Houses-program was 'n unieke en buitengewoon innovatiewe fase in die geskiedenis van Amerikaanse boukuns wat beslissende invloed op die verdere ontwikkeling van Amerikaanse en internasionale argitektuur sou uitoefen met sy pogings om nuwe woonvorme te ontwikkel. Altesaam 36 huise is ontwerp, alhoewel nie almal verwesenlik is nie. Die eerste ses modelhuise het tot en met 1948 ontstaan en is deur meer as 350 000 belangstellendes besigtig.


Kimila Ann "Kim" Basinger (IFA: ˈbeɪsɪŋər, dikwels verkeerd uitgespreek as ˈbæsɪndʒər; gebore op 8 Desember 1953) is ’n Amerikaanse aktrise en voormalige model wat in 38 rolprente te sien was. Sy het haar akteursloopbaan in 1976 op televisie begin en haar rolprentdebuut in die 1981-drama Hard Country gemaak. Basinger het bekendheid verwerf toe sy in 1983 die Bond-meisie Domino Petachi was in Never Say Never Again, teenoor Sean Connery. In die jaar daarna het sy ’n Golden Globe-benoeming gekry vir haar spel in The Natural. Sy was ook Elizabeth in die omstrede erotiese drama 9½ Weeks (1986) en Vicki Vale in Batman (1989). In 1997 het sy die Oscar, Golden Globe en Screen Actors Guild Award vir beste vroulike byspeler gewen vir haar vertolking van Lynn Bracken in L.A. Confidential. Sy is die enigste aktrise nog wat al nakend in Playboy verskyn en ’n Oscar gewen het. Haar ander prente sluit in Final Analysis (1992), I Dreamed of Africa (2000), 8 Mile (2002), The Door in the Floor (2004), Cellular (2004) en die komende The Nice Guys (2016).


Anthiinae is 'n sub-familie van visse wat hoort tot die familie Serranidae. Hierdie visse is klein en helderkleurig. Hulle leef in groot skole saam bokant riwwe waar hulle soöplankton soek. Die mannetjies is meer kleurvol as die wyfies en die stertvinne en dorsale vinne is langer. Die meeste vissies in die sub-familie begin hulle lewens siklus as wyfies: harems word gevorm en die dominante wyfie ontwikkel in 'n mannetjie wat dan met die ander wyfies paar. Die visse is dus hermafrodieties. Die volgende genera en gepaardgaande spesies kom aan die Suid-Afrikaanse kus voor: Acanthistius Acanthistius sebastoides – Koester Nemanthias Nemanthias carberryi – Draadvin-goudvissie Pseudanthias Pseudanthias connelli – Harlekyn-goudvissie Pseudanthias cooperi – Silwerstreep-goudvissie Pseudanthias evansi – Geelstert-goudvissie Pseudanthias squamipinnis – See-goudvissie Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Nikomedes II Epiphanes vermoor sy pa Prusias II en word koning van Bithynia. Mithridates V Euergetes van Pontus stuur skepe en hulptroepe om Rome te help in die Derde Puniese Oorlog. Prusias II van Bithynia Pergamon and the Hellenistic Kingdoms of the Ancient World, Carlos A. Picón, Seán Hemingway, Metropolitan Museum of Art, 2016, ISBN 1-58839-587-1, ISBN 978-1-58839-587-0 The Foreign Policy of Mithridates VI Eupator, King of Pontus, Deel 89 van Mnemosyne : Bibliotheca Classica Batava, B. C. McGing, BRILL, 1986, ISBN 9004075917, ISBN 9789004075917


'n Naaf of spil is die middelpunt van 'n wiel waardeur die as gaan en waarin die speke vassit. Hierdie artikel is ’n saadjie. Voel vry om Wikipedia te help deur dit uit te brei.


Afsonder is wanneer iets beskerm word deur enige kontak te vermy. Voorbeelde is: Elektriese toerusting word elektries afgesonder deur die elektrisiteitsbron af te sny (bv om 'n grassnyer se prop uit te trek). Prosestoerusting word afgesonder deur die pyplyn se flens te "breek" om enige kans dat produk by die toerusting kan kom heeltemal te elimineer. In die tegniese veld noem 'n mens dit "positiewe afsondering". Toerusting kan nie positief afgesonder word deur slegs 'n skakelaar of klep nie. Die stroombaan/proses moet fisies meer definitief gebreek word. Kyk ook Isolasie. Hierdie artikel is ’n saadjie. Voel vry om Wikipedia te help deur dit uit te brei.


Hieronder is ’n lys van stervormende gebiede in die Melkweg en Plaaslike Groep. Stervorming vind plaas in molekulêre wolke wat onstabiel raak weens swaartekraginvloede. Hierdie komplekse kan oop sterreswerms vol jong sterre bevat, asook streke van geïoniseerde gas wat H II-gebiede genoem word. Sterre vorm gewoonlik in groepe van baie lede, eerder as in afsondering. Lada, C. J.; Lada, E. A. (2003). "Embedded Clusters in Molecular Clouds". Annual Review of Astronomy & Astrophysics. 41: 57–115. Bibcode:2003ARA&A..41...57L. doi:10.1146/annurev.astro.41.011802.094844. Shuping, R. Y.; et al. (2012). "Spectral Classification of the Brightest Objects in the Galactic Star-forming Region W40". Astronomical Journal. 144 (4): 116. Bibcode:2012AJ....144..116S. doi:10.1088/0004-6256/144/4/116. Getman, K. V.; et al. (2014). "Age Gradients in the Stellar Populations of Massive Star Forming Regions Based on a New Stellar Chronometer". Astrophysical Journal. 787 (2): 108. Bibcode:2014ApJ...787..108G. doi:10.1088/0004-637X/787/2/108. Kuhn, M. A.; et al. (2010).


Jacques Dusseau & Co. was ’n Amsterdamse uitgewery en boekhandelaar wat in Mei 1894 ’n tak in Kaapstad geopen het op aandrang van die Nederduitse Gereformeerde Kerk met die doel om godsdienstige publikasies in Suid-Afrika te versprei. Die eerste bestuurders was die broers Fellema. Van die maatskappy se belangrike publikasies was onder meer die werke van ds. Andrew Murray, P. Huet se Afrikaansche gedichten (1867; sesde uitgawe 1894) en C.W.H. van der Post se Ignas Prinsloo of volharding bekroond (1899). In 1896 het ds. Adriaan Moorrees, M.J. Stcuki, ds. P.J.G. de Vos en andere Ons Tijdschrift begin. Hierdie voortreflike tydskrif het tot 1901 verskyn. J.F. van Oordt (D'Abrez), een van sy getrouste medewerkers, was die firma se amptelike skrywer. Hy was verantwoordelik vir Zuid-Afrikaansche Historie-Bibliotheek wat uit ’n kultuur-historiese oogpunt en vanweë die rol wat dit gespeel het om trots in die nasionale verlede aan te wakker, veral belangrik is. In 1898 het die maatskappy geldelike probleme ervaar en is dit oorgeneem deur die Amsterdamse firma J.H. de Bussy, wat drie jaar vantevore ’n tak in Pretoria geopen het.


Antiochus VII beleër Jerusalem en verslaan Hyrcanus. Hulle sluit 'n ooreenkoms en Hyrcanus gaan Antiochus help in die ooste. The Hasmoneans: Ideology, Archaeology, Identity Deel 10 van Journal of Ancient Judaism. Supplements, Regev Eyal Vandenhoeck & Ruprecht, 2013, ISBN 3-525-55043-X, ISBN 978-3-525-55043-4


Rome verkry Cyrenaica deur die testament van Ptolemeus Apion, sy laaste koning, maar dit sal tot 75 v.C. duur voor hulle dit tot 'n provinsie maak. Die land verval in chaos. Antiochus VIII Grypus sterf, Hy word glo deur sy halfbroer en rivaal Antiochus IX Cyzicenus vermoor. Deur hulle langdurige stryd om die mag (sedert 126 v.C.) is die Seleukidiese Ryk besonder verswak. Die vyf seuns van Grypus eis die mag op in die ryk. Seleucus VI Epiphanes word koning en val Cyzicenus aan. Cyzicenus se seun Antiochus X Eusebes verdryf Seleucus VI Epiphanes na Mopsuestia in Silisië waar hy vermoor word. Roman Economic Policy in the Erythra Thalassa: 30 B.C.-A.D. 217 Mnemosyne , Vol Suppl. 91 Steven E. Sidebotham, BRILL, 1986, ISBN 9004076441, ISBN 9789004076440 All the People in the Bible: An A-Z Guide to the Saints, Scoundrels, and Other Characters in Scripture, Richard R. Losch, Wm. B. Eerdmans Publishing, 2008, ISBN 0-8028-2454-4, ISBN 978-0-8028-2454-7


Rigel, ook bekend onder sy Bayer-naam, Beta Orionis (β Ori, β Orionis), is die helderste ster in die sterrebeeld Jagter (Orion) en die sewende helderste ster aan die naghemel, met ’n skynbare magnitude van 0,13. Dit is eintlik ’n drie- of vierdubbele sterstelsel; die primêre ster (Rigel A) is ’n blou-wit superreus met ’n geraamde ligsterkte van tussen 120 000 en 279 000 keer dié van die Son, na gelang van die metode wat in die berekening gebruik word. Die waterstof in sy kern is uitgeput en die ster het uitgeswel tot tussen 79 en 115 keer die Son se radius. Dit pulseer van tyd tot tyd en word geklassifiseer as ’n Alpha Cygni-ster. ’n Metgeselster, Rigel B, is 500 keer dowwer as die superreus Rigel A en is net met ’n teleskoop sigbaar. Rigel B is self ’n dubbelster wat uit twee blou-wit hoofreekssterre van spektraaltipe B9V bestaan waarvan die massa na raming onderskeidelik 3,9 en 2,9 keer dié van die Son is.


Die Gereformeerde kerk Vrede was ’n gemeente van die Gereformeerde Kerk (GKSA) op die Noord-Vrystaatse dorp Vrede. Vrede was eers ’n wyk van die Gereformeerde kerk Standerton, maar het in November 1956 afgestig. Aan die begin is dienste in die kerkgebou van die plaaslike Metodistegemeente gehou, maar kort voor lank het lidmate ’n boufonds begin en toestemming gekry om binne kerkverband te kollekteer. Die doeltreffende en, van binne sierlike, kerkgebou is in Oktober 1960 in gebruik geneem nadat die hoeksteen op 23 Mei 1959 gelê is sonder vermelding daarop deur wie. Vrede se lidmaattal het met die jare verbasend bestendig gebly, hoewel die getal dooplidmate die afgelope amper ses dekades met die helfte afgeneem het. In die eeufeesjaar van die GKSA (1959) was hier 45 belydende en 24 dooplidmate, einde 2001 onderskeidelik 40 en 13, en einde 2014 41 en 12. Intussen was dit wel laat in die 1990's onderskeidelik amper 60 en 20. Die laaste syfers (in die Almanak vir 2020) was 28 en vyf.


L. Valerius Flaccus en T. Otacilus Crassus word konsul. Agrigentum word deur die Romeine verower. Die Puniese vloot val Italia aan. Die Romeine besluit 'n vloot te gaan bou. The First Punic War: A Military History, John Francis Lazenby Stanford University Press, 1996, ISBN 0-8047-2673-6, ISBN 978-0-8047-2673-3


Mpophomeni is 'n dorp in die KwaZulu-Natal Middelande in Suid-Afrika. Lys van dorpe in Suid-Afrika "Hoofplek Mpophomeni". Sensus 2011.


Umbogintwini is 'n klein kusdorp naby Durban in KwaZulu-Natal, Suid-Afrika. Lys van dorpe in Suid-Afrika "Subplek Umbogintwini". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die etniese groep. Vir die taal, sien Waals. Die Wale (Frans: Wallons, [walɔ̃]; Waals: Walons) is 'n Franstalige volk wat in België, hoofsaaklik in Wallonië, leef. Wale is 'n kenmerkende etniese gemeenskap binne België. Belangrike historiese en antropologiese kriteria (godsdiens, taal, tradisies en folklore) verbind Wale met die Franse volk. Meer algemeen verwys die term ook na die inwoners van die Waalse Streek. Hulle praat plaaslike tale soos Waals (met Pikardies in die weste en Lorreins in die suide). Wale is die afstammelinge van Galloromeine met 'n Germaans-Frankiese vermenging. "Belgium". The World Factbook (in Engels). Central Intelligence Agency. 18 Mei 2016. Geargiveer vanaf die oorspronklike op 29 Mei 2020. Besoek op 28 Mei 2016. (en) Ethnic Groups Worldwide, a ready reference Handbook, David Levinson, ORYX Press, (ISBN 1-57356-019-7), bl. 13 : « Walloons are identified through their residence in Wallonia and by speaking dialects of French. They, too, are descended from the original Celtic inhabitants of the region and Romans and Franks who arrived later.


Blinkwater is 'n nedersetting in die noorde van KwaZulu-Natal, Suid-Afrika. Lys van dorpe in Suid-Afrika "Hoofplek Blinkwater". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Ncwadi is 'n klein dorp in Nkosazana Dlamini-Zuma Plaaslike Munisipaliteit in suidelike KwaZulu-Natal, Suid-Afrika. Lys van dorpe in Suid-Afrika "Hoofplek Ncwadi". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Geluksburg is 'n gehuggie in die uThukela-distriksmunisipaliteit in die weste van KwaZulu-Natal, in Suid-Afrika. Dit is naby aan die Vrystaatgrens geleë tussen die Oliviershoek- en Van Reenensbergpasse. Lys van dorpe in Suid-Afrika "Hoofplek Geluksburg". Sensus 2011.


'n Heksachord is 'n reeks van ses opeenvolgende tone. Die begrip van ses tone met 'n halftoon in die middel is reeds deur Hucbald in die 9e eeu beskryf, maar dit was in Guido van Arezzo se musiekteorie uit die elfde eeu waarin dit 'n sleutelrol begin speel het. Dit het so tot in die 19de eeu gebly. Guido het die uiters bekende sangstuk Ut queant laxis as uitgangspunt vir sy teorie gekies. Die stuk se eerste ses reëls begin telkens een noot hoër. Hy het die beginlettergrepe gebruik om hierdie ses toonhoogtes aan te dui: ut —— re —— mi — fa —— sol —— la In hierdie reeks is net die interval mi — fa 'n halftoon, die ander intervalle is heeltone. Dit het die moontlikheid geskep om aan te dui of 'n stap in 'n melodie groot of klein is. Voorheen het die musiekteorie net die letters A-B-C-D-E-F-G geken en daar was nie 'n aanduiding of die stappe heel- of halftone was nie. Natuurlik beweeg die meeste melodieë oor meer as ses tone en om dit in sy stelsel in te sluit het Guido die heksachorde met 'n kwint verskuif.


Die Minister van Binnelandse Sake is die minister in die Kabinet van Suid-Afrika met die verantwoordelikheid vir die Departement van Binnelandse Sake. Die posisie sluit beleidsvorming vir immigrasie, vlugtelinge, en asielsoekers in, asook die burgerlike register en die uitreik van identiteitsdokumente en paspoorte. Minister van Internasionale Betrekkinge en Samewerking (Suid-Afrika) Minister van Verdediging en Militêre Veterane (Suid-Afrika) (en) Departement van Binnelandse Sake Geargiveer 7 Januarie 2012 op Wayback Machine


Ligrooigrys is 'n intermediêre kleur met etlike skakerings tussen rooskleur en grys. Volgens verskeie kleurskemas word ligrooigrys as volg voorgestel: Lys van kleure


DTS-HD Master Audio is 'n gekombineerde oudiokodek vir verliesvrye en gekomprimeerde klankweergawe wat deur die Amerikaanse onderneming DTS (vroeër Digital Theater Systems) ontwikkel is en bemark word. Alhoewel sy gebruik opsioneel is, het dit intussen naas Dolby TrueHD een van die standaard-kodeks vir omringklank vir die klankbane van rolprent- en musiek-blu-ray-skywe geword.


Zedbazi (Persies / Farsi: Zedbāzi – زدبازی) is 'n Iranse hip hop-groep uit Teheran. Zedbazi het 'n baanbrekersrol gespeel as een van die eerste Iranse popgroepe wat gangsta rap met Persiese lirieke gespeel het. Nadat gesaghebbende Iranse geestelikes hip hop-musiek as "dekadent" bestempel en verban het, is die groep soos ander onwettige Iranse musici beperk tot ondergrondse of buitelandse aktiwiteite. Hul musiek word onder meer deur Persiese internet-radiostasies soos Radio Javan in die Verenigde State uitgesaai. Rebels of rap reign in Iran. Besoek op 5 Junie 2016 Wikimedia Commons het meer media in die kategorie Zedbazi. Media youtube.com: Zedbazi – Zamin Safe youtube.com: Zedbazi – Tabestoon Kootahe


Brundisium word gestig. Dit bedreig die ekonomiese en strategiese posisie van Tarentum. Rome and the Western Greeks, 350 BC – AD 200: Conquest and Acculturation in Southern Italy, Dr Kathryn Lomas, Routledge, 2005, ISBN 1-134-94301-6, ISBN 978-1-134-94301-2


Agincourt kan na een van die volgende verwys: Slag van Agincourt, veldslag in 1415 waar die Engelse onder koning Hendrik V oor die Franse geseëvier het. Agincourt, dorpie in Mpumalanga, Suid-Afrika. Een van verskeie plekke in Frankryk, Kanada of die Republiek China.


Golem Rache (letterlik: Golemwraak) is 'n Gotiese kortverhaal geskryf deur Martin Barkawitz. Doktor Samuel – die protagonis; die ou Joodse veelweter en mistikus, wat net so geleerd is soos 'n rabbi. Graaf Ludwig von Schwarzenberg – die jong adellike wat Doktor Samuel die opdrag gee om Lea te bevry en na hom te bring. Lea Cohen – die beeldskone, ongeskonde Jodin wat iedere jongman begeer. Baron Schacht – die eienaar van Bergvesting Geiergipfel, waarheen Lea weggevoer is. Golem – 'n legendariese mensfiguur geskep uit klei, wat in die lewe geroep word deur 'n rabbi. Die verhaal begin waar Doktor Samuel 'n visioen kry van die Ossuarium van Sedlec, wat in die omgang bekend staan as die Beenderekerk. Dit is nie te ver van sy Praagse Ghetto nie, maar naby die dorp Kutná Hora. Hy is alleen in die kerk. Doktor Samuel probeer die verband insien wat hy met hierdie kerk het. Voordat hy op hierdie vraag klarigheid kan kry, is daar 'n klop aan die deur. Hy word per brief ontbied na die einste kerk. Deur 'n adellike. Doktor Samuel word diep beïndruk deur die kerkie.


Alabama kan na een van die volgende verwys: Alabama, 'n deelstaat in die suidooste van die Verenigde State van Amerika. Alabama, Klerksdorp, 'n township in Noordwes, Suid-Afrika. CSS Alabama, Amerikaanse oorlogskip, wat in die liedjie "Daar kom die Alibama” beskryf word. Daar kom die Alibama, tradisionele Afrikaanse liedjie. USS Alabama, slagskip van die Amerikaanse Vloot tydens die Tweede Wêreldoorlog.


Die Alawiete (علويون, DMG-transliterasie: ʿAlawīyūn) of Nusairiërs (نصيريون Nuṣairiyūn) is 'n godsdienstige gemeenskap in die Nabye Ooste wat sy oorsprong in laat 9de eeuse Irak het en dikwels by die Sjiïetiese spektrum van Islam gereken word, al volg hulle afwykende geloofsoortuigings en erken onder meer Imam Ali as 'n inkarnasie van God. Hulle moenie verwar word met Turkse en Koerdiese Aleviete nie, 'n geloofsgemeenskap wat in die sogenaamde Kizilbasj-tradisie staan. Soms word na Alawiete as 'n Gnostiese gemeenskap in Islam verwys. Een van die besonderhede van hul geloof is dat religieuse oortuigings geheim gehou word. 'n Klein groep ingewydes tree as godsdienstige leiers op. Die meeste aanhangers van Alawitiese Islam word tans in Sirië, Turkye en Libanon aangetref. Die tradisionele kerngebied van Alawitisme strek van die Turkse provinsie Hatay in die noorde suidwaarts oor die Siriese kusgebergte Djebel Ansariye tot die Akkar-vlakte van Noord-Libanon. In die ooste word dit deur die Orontes-rivier begrens. In Hatay word Alawitiese gemeentes hoofsaaklik in en rondom Antakya en Samandağ asook in die kusvlakte van İskenderun aangetref.


Lawrence Kohlberg (1927-1987), was ‘n Amerikaanse sielkundige, bekend vir sy teorie oor die stadiums van morele ontwikkeling. Lawrence Kohlberg (1958), het saam met Jean Piaget (1932) se teorie van morele ontwikkeling gestem, maar hy wou sy idees verder ontwikkel. Hy het Piaget se storie vertelling tegniek om vir mense stories oor morele dilemas te vertel gebruik. Hy het telkens ‘n keuse gestel tussen bv. die regte van ‘n sekere outoriteit en die behoeftes van ‘n verdienstlike individu wat onregverdig behandel word. Kohlberg se vlakke van morele ontwikkeling: Vlak 1: Pre-konvensionele moraliteit, op 9 jaar en jonger, het ‘n mens nie ‘n persoonlike kode van moraliteit nie, maar dit word eerder gevorm deur die standaard van volwassenes en die gevolge van die onderhouding of verbreking van die reëls. Outoriteit is buite die individu en redenasie is gebasseer op die fisiese gevolge van aksie. Stadium 1: Gehoorsaamheid en straf oriëntasie Stadium 2: Individualisasie en uitruiling, verskeie individue het verskillende sienswyses oor wat reg en verkeerd is.


Shamima Salahuddin Shaikh (14 September 1960 - 8 Januarie 1998) was 'n wel-bekende Suid-Afrikaanse vroueregte-aktivis, noemenswaardige Islamitiese feminis en joernalis. Shamima Salahuddin Shaikh is op 14 September 1960 in Louis Trichardt gebore. Sy was die tweede uit die ses kinders van Salahuddin en Mariam Shaikh. Nadat sy haar eerste skooljare voltooi het, het haar gesin na Pietersburg verhuis. Sy het in 1978 gematrikuleer en daarna studeer sy aan die Universiteit van Durban-Westville om 'n BA-graad in Arabies en Sielkunde te verwerf. In 1984 het sy betrokke by die Azanian People’s Organisation (AZAPO) geraak en in 1985 is sy verkies as een van die lede van die uitvoerende komitee van die Islamitiese Vereniging van UD-W. Op 4 September 1985 is Shamima in hegtenis geneem in verband met die verspreiding van pamflette wat 'n verbruikersboikot teen Wit-ondernemings bevorder het. Op 20 Desember 1987 trou sy met haar mede-aktivis Na'eem Jeenah, hulle het twee kinders. Sy was die redakteur van al-Qalam, 'n Moslem-gemeenskapkoerant van die Moslemjeugbeweging van Suid-Afrika. Onder haar redaksie was al-Qalam die vlagskip vir 'n progressiewe uitdrukking van Islam in Suid-Afrika.


Schonkenville is 'n gemengde-ras woonbuurt in Parys in die Vrystaat-provinsie van die Republiek van Suid-Afrika. "Hoofplek Schonkenville". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Die Driekleur-papegaaivis (Scarus tricolor) is 'n vis wat voorkom in die Stille Oseaan, die Indiese Oseaan en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Tricolour parrotfish. Die vis word tot 40 cm lank. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/SpeciesSummary.php?ID=6438&genusname=Scarus&speciesname=tricolor&AT=Scarus+tricolor&lang=English The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Forsskål, Peter: Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Hauniae. Descr. Animalium . 1-20 + i-xxxiv + 1-164. Any 1775.


Ozeaneum Stralsund Deutsches Meeresmuseum Stralsund  Duitsland Opening 11 Julie 2008 Direkteur Harald Benke Webtuiste ozeaneum.de Die Ozeaneum in die Hansestad Stralsund is 'n natuurkundemuseum wat op die oseane fokus en deel uitmaak van die stigting Deutsches Meeresmuseum ("Duitse Seemuseum"), met 'n vertoonruimte van 8700 m². Naas die uitstallings en akwariums, wat in die seemuseum se hoofgebou in die voormalige Stralsundse Dominikaneklooster St. Katharina gehuisves word, word in die Ozeaneum op die hawe-eiland vyf permanente uitstallings en akwariums met seehabitats van die Oos- en Noordsee asook die noordelike Atlantiese Oseaan vertoon. Die grootste akwarium-tenk (met die oop Atlantiese Oseaan se habitat) bevat 2,6 miljoen liter water. Die Ozeaneum, wat sy deure in 2008 vir die publiek geopen het, is in 2010 aangewys as die Europese Museum van die Jaar. "Deutsches Meeresmuseum - Museumsstandorte. Besoek op 8 Mei 2016". Geargiveer vanaf die oorspronklike op 25 Februarie 2016. Besoek op 8 Mei 2016.